title: A Tanács irányelve (1990. június 29.) a gázüzemű berendezésekre vonatkozó tagállami jogszabályok közelítéséről

text:
Fontos jogi nyilatkozat

|

31990L0396

Hivatalos Lap L 196 , 26/07/1990 o. 0015 - 0029 finn különkiadás fejezet 13 kötet 19 o. 0228  svéd különkiadás fejezet 13 kötet 19 o. 0228

		A Tanács irányelve(1990. június 29.)a gázüzemű berendezésekre vonatkozó tagállami jogszabályok közelítéséről(90/396/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100a. cikkére,tekintettel a Bizottság javaslatára [1],az Európai Parlamenttel együttműködve [2],tekintettel a Gazdasági és Szociális Bizottság véleményére [3],mivel a tagállamok felelősek területükön a személyek, valamint amennyiben lehetséges, a háziállatok és a vagyontárgyak egészségének és biztonságáért a gázüzemű berendezések használatából eredő veszélyekkel kapcsolatban;mivel egyes tagállamokban kötelező rendelkezések határozzák meg különösen a gázüzemű berendezések előírt biztonsági szintjét azzal, hogy előírják a tervezést, a működési jellemzőket és az ellenőrzési eljárásokat; mivel ezek a kötelező rendelkezések nem szükségszerűen eredményeznek eltérő biztonsági szinteket az egyes tagállamokban, azonban különbözőségük miatt a Közösségen belüli kereskedelem akadályai lehetnek;mivel a tagállamokban eltérő feltételek hatályosak a gáz típusait és a nyomást illetően; mivel ezeket a feltételeket nem hangolják össze, mert az energiaellátás és -elosztás minden tagállamra sajátos jellemző;mivel az Európai Tanács által 1985 júniusában jóváhagyott, a belső piac megvalósulásáról szóló Fehér könyv 65. és 68. bekezdése a jogharmonizáció új megközelítését tartalmazza;mivel a közösségi jog – a Közösség egyik alapvető szabályától, nevezetesen az áruk szabad mozgásától való eltéréssel – úgy rendelkezik, hogy a Közösségen belüli mozgás olyan akadályait, amelyek a termékértékesítésre vonatkozó nemzeti jogrendszerek eltéréseiből erednek, mindaddig el kell fogadni, ameddig ezek az akadályok szükségesek a kötelező követelmények teljesítéséhez; mivel ezért ebben az esetben a jogharmonizációnak azokra a rendelkezésekre kell korlátozódnia, amelyek szükségesek ahhoz, hogy teljesítsék mind a kötelező, mind az alapvető biztonsági, egészségügyi és energiatakarékossági követelményeket a gázüzemű berendezésekkel kapcsolatban; mivel e tárgyban ezeknek a követelményeknek kell felváltaniuk a vonatkozó nemzeti rendelkezéseket, mivel ezek alapvető követelmények;mivel a tagállamok által elért biztonsági szint, továbbá az alapvető követelmények által meghatározott biztonság fenntartása vagy javítása ennek az irányelvnek az egyik alapvető célja;mivel az alapvető biztonsági és egészségügyi követelményeket be kell tartani a gázüzemű berendezések biztonságossága érdekében; mivel az energiatakarékosságot alapvetőnek tekintik; mivel ezeket a követelményeket úgy kell alkalmazni, hogy figyelembe kell venni a technika mindenkori állását a gyártás idejében;mivel ezért ez az irányelv csak alapvető követelményeket tartalmaz; mivel az alapvető követelményeknek való megfelelés biztosítása érdekében európai szinten megfelelően harmonizált szabványok szükségesek, különösen a gázüzemű berendezések tervezését, gyártását, üzembe helyezését illetően úgy, hogy az ezeknek megfelelő termékekről feltételezhető legyen, hogy kielégítik az alapvető követelményeket; mivel ezeket az európai szinten harmonizált szabványokat magánjogi szervezetek dolgozzák ki, és meg kell őrizniük nem kötelező jellegüket; mivel ezért a Bizottság és a két szerv közötti együttműködésre vonatkozó, 1984. november 13-án aláírt általános iránymutatásnak megfelelően az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (Cenelec) ismerik el a harmonizált szabványok elfogadására illetékes szervként; mivel ennek az irányelvnek az alkalmazásában a harmonizált szabvány olyan műszaki előírás (európai szabvány vagy harmonizált dokumentum), amelyet a Bizottság felhívására a legutóbb a 88/182/EGK irányelvvel [4] módosított, a műszaki szabványok és szabályok terén történő információszolgáltatási eljárás megállapításáról szóló, 1983. március 28-i 83/189/EGK tanácsi irányelvnek [5], valamint a fent említett általános iránymutatásoknak megfelelően egyik vagy mindkét szerv fogadott el;mivel az ezen irányelv értelmében vett harmonizált szabványok elfogadásáig az alapvető követelményeknek való megfelelés és a gázüzemű berendezések szabad mozgása azoknak a termékeknek a közösségi szintű jóváhagyásával könnyíthető meg, amelyek megfelelnek azoknak a nemzeti szabványoknak, amelyeknek az alapvető követelményeknek való megfelelőségét a Közösség ellenőrzési eljárása során igazolták;mivel a vonatkozó műszaki követelményeknek való megfelelés ellenőrzése szükséges ahhoz, hogy hatékony védelmet biztosítsanak a felhasználók és harmadik személyek részére; mivel a jelenlegi engedélyezési eljárások különböznek az egyes tagállamokban; mivel a gázüzemű berendezések szabad mozgását korlátozó többszörös felülvizsgálat elkerülése érdekében lépéseket kell tenni annak érdekében, hogy a tagállamok kölcsönösen elismerjék az engedélyezési eljárásokat; mivel az engedélyezési eljárások kölcsönös elismerésének megkönnyítése érdekében harmonizált közösségi eljárást kell kialakítani, és az ilyen eljárások lefolytatásáért felelős szervek kijelölésének kritériumait összhangba kell hozni;mivel a megfelelő közösségi eljárásról gondoskodó védzáradékban kell lefektetni a tagállamoknak az alapvető követelmények által érintett, a biztonságért, egészségért és energiatakarékosságért fennálló felelősségét a saját területükön;mivel az ennek az irányelvnek az alapján hozott bármely döntés címzettjeit tájékoztatni kell az ilyen döntés indokairól és a számukra nyitva álló jogorvoslati lehetőségekről;mivel a Tanács 1984. szeptember 17-én elfogadott egy, a legutóbb a 86/312/EGK irányelvvel [6] módosított, gázberendezésekről szóló keretirányelvet (84/530/EGK) [7], valamint egy, a legutóbb a 88/665/EGK irányelvvel [8] módosított külön irányelvet a gáz vízmelegítőkről (84/531/EGK) [9]; mivel ezek az irányelvek ugyanazt a területet érintik, mint ez az irányelv, és ezért hatályon kívül kell helyezni őket;mivel a belső piac fokozatos létrehozását célzó intézkedéseket 1992. december 31-ig el kell fogadni; mivel a belső piac egy belső határok nélküli térség, amelyen belül biztosított az áruk, a személyek, a szolgáltatások és a tőke szabad mozgása,ELFOGADTA EZT AZ IRÁNYELVET:I. FEJEZETAlkalmazási kör, forgalomba hozatal és szabad mozgás1. cikk(1) Ezt az irányelvet alkalmazni kell:- a főzésre, fűtésre, meleg víz előállítására, hűtésre, világításra vagy mosásra és, ahol lehetséges, 105 °C-ot meg nem haladó szokásos vízhőmérséklet biztosítására használatos gázüzemű berendezésekre (a továbbiakban: berendezés). A légbefúvásos gázégők és az ezekhez tartozó hőcserélők ugyancsak berendezéseknek tekintendők,- a légbefúvásos gázégőkre és az ezekhez tartozó hőcserélőktől eltérő biztonsági, ellenőrző vagy szabályozó szerkezetekre és szerelvényekre, amelyeket önállóan hoznak forgalomba, és amelyeket gázüzemű berendezésekbe történő beépítésre terveztek, vagy amelyek összeszerelve ilyen berendezést alkotnak (a továbbiakban: részegységek).(2) Az első bekezdésben meghatározott alkalmazási körből ki vannak zárva azok a berendezések, amelyeket kifejezetten ipari területen folyó ipari folyamatokban történő felhasználásra terveztek.(3) Ennek az irányelvnek az alkalmazásában "gáz halmazállapotú tüzelőanyag" bármely olyan tüzelőanyag, amely 15 °C hőmérsékleten és 1 bar nyomáson gáz halmazállapotú.(4) Ennek az irányelvnek az alkalmazásában egy berendezésről akkor mondható, hogy "rendeltetésszerűen használják", ha:- a gyártó utasításainak megfelelően szerelték fel, és rendszeresen karbantartják,- a gázminőség szokásos változása és a hálózati nyomás szokásos ingadozása mellett használják, és- szándékolt céljának megfelelően, vagy ésszerűen előrelátható módon használják.2. cikk(1) A tagállamok megtesznek minden szükséges intézkedést annak biztosítása érdekében, hogy az 1. cikkben említett berendezések csak akkor kerüljenek forgalomba, és akkor helyezzék őket üzembe, ha rendeltetésszerű használat mellett nem veszélyeztetik a személyek, a háziállatok és a vagyontárgyak biztonságát.(2) A tagállamok 1991. január 1. előtt közlik a többi tagállammal és a Bizottsággal a területükön használt gáztípusokat és a megfelelő hálózati nyomásokat, ezenkívül időben kell közölniük minden változást is. A Bizottság gondoskodik arról, hogy ezt az információt az Európai Közösségek Hivatalos Lapjában közzétegyék.3. cikkAz 1. cikkben említett berendezéseknek és részegységeknek eleget kell tenniük az I. mellékletben meghatározott, vonatkozó alapvető követelményeknek.4. cikk(1) A tagállamok nem tilthatják, korlátozhatják vagy akadályozhatják olyan berendezések forgalomba hozatalát és üzembe helyezését, amelyek eleget tesznek az irányelv alapvető követelményeinek.(2) A tagállamok nem tilthatják, korlátozhatják vagy akadályozhatják olyan, az 1. cikkben említett részegységek forgalomba hozatalát, amelyeket elláttak a 8. cikk (4) bekezdésében említett tanúsítvánnyal.5. cikk(1) A tagállamok vélelmezik, hogy a berendezések és részegységek teljesítik a 3. cikkben említett alapvető követelményeket, ha megfelelnek:a) a harmonizált szabványokat átültető, vonatkozó nemzeti szabványoknak, amelyek hivatkozási számát az Európai Közösségek Hivatalos Lapjában közzétették.A tagállamok közzéteszik ezeknek a nemzeti szabványoknak a hivatkozási számát;b) a 2. bekezdésben említett, vonatkozó nemzeti szabványoknak, amennyiben az ilyen szabványokkal érintett területen nincs harmonizált szabvány.(2) A tagállamok közlik a Bizottsággal azoknak az (1) bekezdés b) pontjában említett nemzeti szabványaiknak a szövegét, amelyeket a 3. cikk szerinti alapvető követelményeknek megfelelőnek tekintenek. A Bizottság továbbítja ezeket a nemzeti szabványokat a többi tagállamnak. A 6. cikk (2) bekezdésében szabályozott eljárásnak megfelelően a Bizottság közli a tagállamokkal azokat a nemzeti szabványokat, amelyekről vélelmezik, hogy megfelelnek a 3. cikkben említett alapvető követelményeknek.6. cikk(1) Amennyiben egy tagállam vagy a Bizottság úgy látja, hogy az 5. cikk (1) bekezdésében említett szabványok nem felelnek meg teljesen a 3. cikkben említett alapvető követelményeknek, a Bizottság vagy az adott tagállam az ügyet indokolással a 83/189/EGK irányelv alapján létrehozott állandó bizottság (a továbbiakban: a bizottság) elé terjeszti. A bizottság haladéktalanul véleményt nyilvánít.A bizottság véleményének fényében a Bizottság tájékoztatja a tagállamokat arról, hogy az 5. cikk (1) bekezdésében említett szabványok kihirdetését vissza kell-e vonni.(2) Az 5. cikk (2) bekezdésében említett közlemény kézhezvétele után a Bizottság konzultál a bizottsággal. A Bizottság ez utóbbi véleményének kézhezvételétől számított egy hónapon belül tájékoztatja a tagállamokat arról, hogy a szóban forgó nemzeti szabvány(ok)ra vonatkozik-e a megfelelőség vélelme; amennyiben igen, úgy a tagállamok közzéteszik ezeknek a szabványoknak a hivatkozási számát. A Bizottság ugyancsak közzéteszi ezeket az Európai Közösségek Hivatalos Lapjában.7. cikk(1) Amennyiben egy tagállam megállapítja, hogy az EK-jelet viselő, rendeltetésszerűen használt berendezések veszélyeztetik a személyek, háziállatok vagy vagyontárgyak biztonságát, megteszi a megfelelő intézkedéseket, hogy a berendezéseket a piacról kivonják, és forgalomba hozatalukat megtiltsák vagy korlátozzák.Az érintett tagállam haladéktalanul tájékoztatja a Bizottságot bármely ilyen intézkedésről, megnevezve a döntés indokát, és különösen azt, ha a nem megfelelés oka:a) a 3. cikkben említett alapvető követelmények teljesítésének hiánya, ha a berendezés nem egyezik meg az 5. cikk (1) bekezdésében említett szabványokkal;b) az 5. cikk (1) bekezdésében említett szabványok helytelen alkalmazása;c) az 5. cikk (1) bekezdésében említett szabványok hiánya.(2) A Bizottság haladéktalanul konzultál az érintett felekkel. Amennyiben az ilyen konzultációt követően a Bizottság azt állapítja meg, hogy bármely, az (1) bekezdésben említett intézkedés indokolt volt, azonnal tájékoztatja erről az intézkedést tevő tagállamot és a többi tagállamot.Amennyiben az első bekezdésben említett döntés a szabványok hiányának tulajdonítható, a Bizottság az érintettekkel való konzultációt követően az ügyet két hónapon belül a bizottság elé terjeszti, ha az intézkedéseket tevő tagállam fent kívánja tartani azokat, és megindítja a 6. cikkben említett eljárásokat.(3) Amennyiben az előírásoknak nem megfelelő berendezés az EK-jelet viseli, az illetékes tagállam megteszi a megfelelő lépést azzal szemben, aki a jelet felhelyezte, és erről tájékoztatja a Bizottságot és a többi tagállamot.(4) A Bizottság biztosítja, hogy az eljárás előrehaladásáról és eredményéről a tagállamokat tájékoztatják.II. FEJEZETA megfelelőség tanúsításának eszközei8. cikk(1) A sorozatgyártással készült berendezések megfelelőség tanúsításának módjai:a) II. melléklet 1. pontjában említett EK-típusvizsgálat; ésb) forgalomba hozatalukat megelőzően, a gyártó választása szerint:- a II. melléklet 2. pontjában említett EK-típusmegfelelőségi nyilatkozat, vagy- a II. melléklet 3. pontjában említett EK-típusmegfelelőségi nyilatkozat (a gyártás minőségbiztosítása), vagy- a II. melléklet 4. pontjában említett EK-típusmegfelelőségi nyilatkozat (a termék minőségbiztosítása), vagy- a II. melléklet 5. pontjában említett EK-vizsgálat.(2) Az egyedi egységként vagy kis mennyiségben gyártott berendezés esetében a II. melléklet 6. pontjában említett EK-vizsgálatot is választhatja a gyártó.(3) Az (1) bekezdés b) pontjában és a (2) bekezdésben említett eljárások befejezése után a megfelelő berendezéseken a 10. cikknek megfelelően felhelyezik az EK-megfelelőségi jelet.(4) Az (1) bekezdésben említett eljárások alkalmazandók az 1. cikkben említett részegységekre, kivéve az EK-megfelelőségi jel felhelyezését, és adott esetben, a megfelelőségi nyilatkozat kiállítását. A részegységeknek az irányelv rájuk vonatkozó rendelkezéseinek való megfelelőségéről tanúsítványt adnak ki, amelyen fel kell tüntetni a részegységek jellemzőit, és azt, hogy hogyan kell azokat beépíteni egy berendezésbe, vagy úgy összeszerelni, hogy az elősegítse a késztermékre vonatkozó alapvető követelmények teljesítését.A tanúsítványt a részegységhez csatolják.(5) Amennyiben a részegységekre más közösségi irányelvek is vonatkoznak, akkor:- ebben az irányelvben meghatározott alapvető követelményeknek való megfelelőséget az (1) és (2) bekezdésekben szabályozott eljárások szerint kell vizsgálni, és- biztosítani kell a többi irányelv alapvető követelményeinek való megfelelőséget is az azokban szabályozott eljárások szerint.A (3) bekezdésben említett EK-jel felhelyezése tanúsítja, hogy valamennyi vonatkozó irányelv rendelkezéseinek eleget tettek.(6) A megfelelőség tanúsításával kapcsolatos dokumentumokat és levélváltást annak a tagállamnak a hivatalos nyelvén/nyelvein kell megfogalmazni, ahol az ezen eljárásoknak a lefolytatásáért felelős szervezet honos, vagy e szervezetek egyike által elfogadott nyelven.9. cikk(1) Valamennyi tagállam bejelenti a Bizottságnak és a többi tagállamnak azokat a szervezeteket (a továbbiakban: bejelentett szervezetek), amelyek a 8. cikkben említett eljárások lefolytatásáért felelősek.A Bizottság a bejelentett szervezetek jegyzékét azonosítási jelükkel együtt tájékoztatás céljából közzéteszi az Európai Közösségek Hivatalos Lapjában, és gondoskodik a jegyzék naprakészen tartásáról.(2) A tagállamok a bejelentett szervezetek értékelésére az V. mellékletben megállapított kritériumokat alkalmazzák.Azokról a szervezetekről, amelyek kielégítik a vonatkozó harmonizált szabványokban megállapított értékelési kritériumokat, az a vélelem áll fenn, hogy kielégítik a melléklet kritériumait.(3) Amennyiben egy szervezetet bejelentő tagállam megállapítja, hogy a szervezet már nem felel meg a (2) bekezdésben említett kritériumoknak, úgy vissza kell vonnia jóváhagyását. Ennek megfelelően azonnal tájékoztatja a Bizottságot és a többi tagállamot.III. FEJEZETAz EK-megfelelőségi jel10. cikk(1) Az EK-megfelelőségi jel és a III. mellékletben említett feliratok látható, jól olvasható és eltávolíthatatlan módon kerülnek felhelyezésre a berendezésen vagy a hozzá kapcsolt adattáblára. Az adattáblát úgy tervezik meg, hogy azt ne lehessen újból felhasználni.(2) Tilos olyan jeleket a berendezésekre felhelyezni, amelyek az EK-jellel könnyen összetéveszthetők.11. cikkAmennyiben megállapítást nyer, hogy az EK-jel jogosulatlanul került a berendezésekre, vagy a részegységeket jogtalanul látták el tanúsítvánnyal, mert:- a berendezések vagy részegységek nem felelnek meg az EK-típusvizsgálati tanúsítványban említett berendezésnek vagy részegységnek,- a berendezések vagy részegységek megfelelnek az EK-típusvizsgálati tanúsítványban említett berendezésnek vagy részegységnek, de nem tesznek eleget a rájuk vonatkozó alapvető követelményeknek,- a gyártó nem teljesítette a II. mellékletben számára meghatározott kötelezettségeket,a bejelentett szervezet visszavonja az EK-jel felhelyezésének vagy a tanúsítvány kiállításának jogát, erről tájékoztatja a többi bejelentett szervezetet, és jelentést tesz az érintett tagállamnak.IV. FEJEZETZáró rendelkezések12. cikkBármely, az irányelv alapján hozott döntést, amely egy berendezés forgalomba hozatalának és/vagy üzembe helyezésének korlátozását tartalmazza, meg kell pontosan indokolni. Ezt haladéktalanul közlik az érintett féllel az érintett tagállam hatályos joga szerint részére nyitva álló jogorvoslati lehetőségekkel, valamint a jogorvoslat előterjesztésének határidejével együtt.13. cikkA 84/530/EGK és a 84/531/EGK irányelv hatályát veszti.14. cikk(1) A tagállamok 1991. július 1. előtt elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről tájékoztatják a Bizottságot.Ezeket a rendelkezéseket 1992. január 1-jétől kell alkalmazni.(2) A 2. cikktől eltérően az 1995. december 31-ig terjedő időszakban és a Szerződés 30. és 36. cikkeinek sérelme nélkül a tagállamok engedélyezhetik olyan berendezések és részegységek forgalomba hozatalát és/vagy üzembe helyezését, amelyek megfelelnek a tagállamokban 1992. január 1. előtt hatályban volt rendelkezéseknek.(3) A tagállamok közlik a Bizottsággal a nemzeti joguknak azokat a legfőbb rendelkezéseit, amelyeket az irányelv által szabályozott területen fogadtak el.15. cikkEnnek az irányelvnek a tagállamok a címzettjei.Kelt Luxembourgban, 1990. június 29-én.a Tanács részérőlaz elnökM. Smith[1] HL C 42., 1989.2.21., 5. o. és HL C 260., 1989.10.13., 3. o.[2] HL C 158., 1989.6.26., 218. o. és az 1980. június 13-i határozat (a Hivatalos Lapban még nem tették közzé).[3] HL C 194., 1989.7.31., 18. o.[4] HL L 81., 1988. 3.26., 75. o.[5] HL L 109., 1983.4.26., 8. o.[6] HL L 196., 1986.7.18., 56. o.[7] HL L 300., 1984.11.19., 95. o.[8] HL L 382., 1988.12.31., 42. o.[9] HL L 300., 1984.11.19., 106. o.--------------------------------------------------I. MELLÉKLETALAPVETŐ KÖVETELMÉNYEKBevezető megjegyzésA kötelezettségeket, amelyek a melléklet berendezésekre vonatkozó alapvető követelményeiből erednek, a részegységekre is alkalmazni kell megfelelő kockázatok fennállása esetén.1. ÁLTALÁNOS FELTÉTELEK1.1. A berendezéseket úgy kell tervezni és gyártani, hogy biztonságosan működjenek és az 1. cikk (4) bekezdésében meghatározott rendeltetésszerű használat során ne veszélyeztessék a személyeket, a háziállatokat és a vagyontárgyakat.1.2. Forgalomba hozatalakor valamennyi berendezést:- el kell látni az üzembe helyezőnek szóló műszaki utasításokkal,- el kell látni a felhasználónak szóló használati és karbantartási utasításokkal, továbbá- valamennyi berendezésen szerepelnie kell a megfelelő figyelmeztető utasításnak, és ennek a csomagoláson is meg kell jelennie.Az utasításokat és a figyelmeztetést a rendeltetési hely tagállamának hivatalos nyelvén, illetve nyelvein kell elkészíteni.1.2.1. Az üzembe helyezőnek szóló műszaki utasításnak tartalmaznia kell a felszerelésre, az üzembe helyezésre, szabályozásra és a karbantartásra vonatkozó valamennyi olyan utasítást, amelyek lehetővé teszik, hogy ezek a műveletek pontosan kivitelezhetőek legyenek, és a berendezés biztonságosan használható legyen. Az utasításnak tartalmaznia kell különösen:- a gáz típusát,- a használt gáz csatlakozási nyomását,- a szükséges légellátást,- az égési levegő ellátásához,- annak elkerülése érdekében, hogy azokban a berendezésekben, amelyeket nem szereltek fel a 3.2.3. pontban említett eszközzel, el nem égett gázt tartalmazó veszélyes keverék alakuljon ki,- az égéstermékek eltávolításának feltételeit,- a légbefúvásos gázégőknek és a hozzájuk tartozó hőcserélőknek jellemzőit, és összeszerelésük azon követelményeit, amelyek szükségesek ahhoz, hogy biztosítsák a késztermékre vonatkozó alapvető követelmények teljesítését, továbbá, amennyiben lehetséges, a gyártó által javasolt kombinációk felsorolását.1.2.2. A felhasználónak szóló használati és karbantartási utasításnak a biztonságos használathoz szükséges valamennyi információt tartalmaznia kell, és különösen fel kell hívnia a felhasználó figyelmét a használati lehetőségek korlátaira.1.2.3. A berendezésen és a csomagolásán lévő figyelmeztetésnek világosan meg kell határoznia a gáz típusát, a gáz csatlakozási nyomását és a használati lehetőségek korlátait, különösen azt, amely szerint a berendezés csak olyan területen szerelhető fel, ahol a légellátás megfelelő.1.3. Egy berendezés részének szánt részegységeket úgy kell megtervezni és kivitelezni, hogy a felszerelési előírásnak megfelelően történő beépítés esetén szándékolt céljukat pontosan betöltsék.A szóban forgó részegységeket el kell látni az üzembe helyezésére, a beállításra, a működésre és a kezelésre vonatkozó utasítással.2. ANYAGOK2.1. Az anyagoknak meg kell felelniük szándékolt célnak, és ellen kell állniuk annak a mechanikai, kémiai és hőmérsékleti igénybevételnek, amelyeknek előre láthatólag ki lesznek téve.2.2. Az anyagoknak a biztonság szempontjából fontos tulajdonságait a berendezés gyártójának vagy szállítójának szavatolnia kell.3. TERVEZÉS ÉS GYÁRTÁS3.1. Általános3.1.1. A berendezéseket úgy kell elkészíteni, hogy rendeltetésszerű használatuk során ne fordulhasson elő a biztonságukat hátrányosan befolyásoló instabilitás, alakváltozás, törés vagy elhasználódás.3.1.2. Az üzembe helyezéskor és/vagy üzem közben fellépő kondenzáció nem befolyásolhatja a berendezések biztonságát.3.1.3. A berendezéseket úgy kell megtervezni és kivitelezni, hogy a lehető legkisebbre csökkentsék a robbanás kockázatát külső eredetű tűz esetében.3.1.4. A berendezéseket úgy kell kialakítani, hogy víz és nem az égést biztosító levegő behatolása a gázvezetékbe ne forduljon elő.3.1.5. A segédenergia-ellátás szokásos ingadozása esetén a berendezéseknek továbbra is biztonságosan kell működniük.3.1.6. A segédenergia-ellátás rendellenes ingadozása, hiánya vagy betáplálása nem vezethet a biztonságot veszélyeztető helyzethez.3.1.7. A berendezéseket úgy kell megtervezni és gyártani, hogy elkerülhetők legyenek az elektromos eredetű balesetek. A 73/23/EGK [1] irányelv alkalmazási területein az elektromos kockázatokra vonatkozó biztonsági célok teljesítésének betartása egyenértékű e követelménynek a megvalósításával.3.1.8. A berendezés valamennyi nyomás alatt álló részének ellen kell állnia annak a mechanikai és hőmérsékleti terhelésnek, amelynek ki van téve, anélkül hogy a biztonságot veszélyeztető alakváltozás következne be.3.1.9. A berendezéseket úgy kell megtervezni és gyártani, hogy a biztonsági, ellenőrző vagy szabályozó szerkezetek meghibásodása ne vezessen a biztonságot veszélyeztető helyzethez.3.1.10. Amennyiben egy berendezést biztonsági és ellenőrző szerkezetekkel láttak el, az ellenőrző szerkezet működése nem befolyásolhatja hátrányosan a biztonsági szerkezet működését.3.1.11. A berendezések minden olyan részét, amelyet a gyártás során állítanak vagy szabályoznak be, és amelyhez a felhasználónak vagy az üzembe helyezőnek nem kell hozzányúlnia, megfelelő védelemmel kell ellátni.3.1.12. A kapcsoló és egyéb ellenőrző, valamint beállító szerkezeteket egyértelműen meg kell jelölni, és megfelelő utasításokkal kell ellátni a kezelésükkel kapcsolatos hibák megelőzése érdekében. Ezeket úgy kell tervezni, hogy megakadályozható legyen a kezelési hibák előfordulása.3.2. Az el nem égett gázok kiáramlása3.2.1. A berendezéseket úgy kell kialakítani, hogy a gázszivárgás mértéke ne okozzon veszélyhelyzetet.3.2.2. A berendezéseket úgy kell kialakítani, hogy a gázkiáramlás a gyújtáskor és az újragyújtáskor, valamint a láng kioltás után annyira korlátozva legyen, hogy a berendezésben ne halmozódhasson föl veszélyes mértékben az el nem égett gáz.3.2.3. Azokat a berendezéseket, amelyeket zárt helyiségekben történő használatra szánnak, el kell látni olyan különleges szerkezetekkel, amelyek megakadályozzák az el nem égett gáz veszélyes felhalmozódását az ilyen helyiségekben.Azokat a berendezéseket, amelyeket nem láttak el ilyen szerkezetekkel, csak olyan helyiségekben lehet használni, ahol a megfelelő szellőzés megakadályozza az el nem égett gáz veszélyes felhalmozódását.A tagállamok az ilyen berendezések üzembe helyezéséhez megfelelő szellőzési feltételeket határozhatnak meg területükön, szem előtt tartva jellemző sajátosságaikat.A nagyüzemi konyhai berendezéseket és a mérgező összetevőket tartalmazó gázzal működő berendezéseket el kell látni a fenti szerkezettel.3.3. GyújtásA berendezéseket úgy kell gyártani, hogy a rendeltetésszerű használat során:- a gyújtás és az újragyújtás zavartalan,- a keresztgyújtás biztosított legyen.3.4. Égés3.4.1. A berendezéseket úgy kell elkészíteni, hogy a rendeltetésszerű használat során a láng stabilitása biztosított legyen, és az égéstermékek ne tartalmazzák az egészégre káros anyagok elfogadhatatlan koncentrációját.3.4.2. A berendezéseket úgy kell elkészíteni, hogy a rendeltetésszerű használat során ne szabaduljon fel véletlenül égéstermék.3.4.3. Az égéstermék-elvezetővel felszerelt berendezéseket úgy kell gyártani, hogy nem megfelelő huzathatás esetén az adott helyiségbe ne szabaduljon ki veszélyes mennyiségű égéstermék.3.4.4. Elvezetőhöz nem csatlakoztatott, független háztartási fűtőkészülékek, és átfolyásos üzemű vízmelegítő berendezések nem okozhatnak olyan szén-monoxid-koncentrációt az adott helyiségben, amely a hatás előrelátható időtartamát figyelembe véve veszélyeztetné az annak kitett személyek egészségét.3.5. Az energia ésszerű használataA berendezéseket úgy kell gyártani, hogy biztosítsák az energia ésszerű használatát, a technika mindenkori állásának megfelelően és a biztonság szempontjait figyelembe véve.3.6. Hőmérsékletek3.6.1. A berendezéseknek azok a részei, amelyeket a talajhoz vagy más felületekhez közel szándékoznak elhelyezni, nem érhetnek el olyan hőmérsékletet, amely veszélyt jelent a környezetre.3.6.2. A berendezések kezelőgombjainak és fogantyúinak felületi hőmérséklete nem jelenthet veszélyt a felhasználóra.3.6.3. A háztartási berendezések külső részeinek felületi hőmérséklete, a hőátadással kapcsolatos részek felületének kivételével, üzemelés során nem jelenthet veszélyt a felhasználóra, és különösen a gyerekekre, figyelembe véve a megfelelő reakcióidőt is.3.7. Élelmiszer és vízA vonatkozó közösségi szabályok sérelme nélkül, azok a berendezés gyártásakor felhasznált anyagok és összetevők, amelyek élelmiszerrel és vízzel kerülnek érintkezésbe, nem ronthatják ezek minőségét.[1] HL L 77., 1973.3.26., 29. o.--------------------------------------------------II. MELLÉKLETA MEGFELELŐSÉG IGAZOLÁSÁRA VONATKOZÓ ELJÁRÁS1. EK-TÍPUSVIZSGÁLAT1.1. Az EK-típusvizsgálat az eljárásnak az a része, amelynek során egy bejelentett szervezet ellenőrzi és tanúsítja, hogy a tervezett gyártás szempontjából reprezentatív berendezés megfelel az irányelv rá vonatkozó rendelkezéseinek.1.2. A típusvizsgálatra irányuló kérelmet a gyártónak vagy a Közösség területén letelepedett meghatalmazott képviselőjének kell benyújtania egyetlen bejelentett szervezethez1.2.1. A kérelemnek tartalmaznia kell:- a gyártó nevét és címét és, amennyiben a kérelmet a meghatalmazott képviselő nyújtja be, annak a nevét és címét,- írásos nyilatkozatot arról, hogy a kérelmet nem nyújtották be egyetlen más bejelentett szervezethez sem,- a IV. mellékletben leírt tervdokumentációt.1.2.2. A gyártónak a bejelentett szervezet rendelkezésére kell bocsátania egy, a tervezett gyártást reprezentáló berendezést (a továbbiakban: típus). A bejelentett szervezet további mintákat kérhet a típusból, amennyiben ez a vizsgálati programhoz szükséges.A típus reprezentálhat több típusváltozatot is, feltéve hogy az említett változatok a lehetséges kockázatokat illetően nem rendelkeznek eltérő jellemzőkkel.1.3. A bejelentett szervezetnek:1.3.1. meg kell vizsgálnia a tervdokumentációt, és igazolnia kell, hogy a típust a tervdokumentációnak megfelelően gyártották-e, valamint megállapítja, hogy azokat az 5. cikkben említett szabványoknak és ennek az irányelvnek az alapvető követelményeinek megfelelően tervezték-e;1.3.2. el kell végeznie vagy végeztetnie a megfelelő vizsgálatokat annak ellenőrzésére, hogy a gyártó által alkalmazott megoldások megfelelnek-e az alapvető követelményeknek, amennyiben az 5. cikkben említett szabványokat nem alkalmazták;1.3.3. el kell végeznie vagy végeztetnie a megfelelő vizsgálatokat annak ellenőrzésére, hogy az alkalmazandó szabványokat, amennyiben a gyártó azt választotta, valóban alkalmazták-e, hogy ezáltal biztosítsa az alapvető követelményeknek való megfelelést.1.4. Amennyiben a típus eleget tesz az irányelv rendelkezéseinek, a bejelentett szervezetnek a kérelmező részére EK-típusvizsgálat-tanúsítványt kell kiállítania. A tanúsítványnak tartalmaznia kell a vizsgálat eredményeit, adott esetben az érvényesség feltételeit, a jóváhagyott típus azonosításához szükséges adatokat, és szükség esetén, a működés leírását. Az olyan lényeges műszaki dokumentációt, mint a rajzok és ábrák, a tanúsítványhoz mellékelni kell.1.5. A bejelentett szervezetnek haladéktalanul tájékoztatnia kell a többi bejelentett szervezetet az EK-típusvizsgálati tanúsítvány kibocsátásáról és adott esetben a szóban forgó típus valamennyi, az 1.7. pontban említett kiegészítéséről. A többi bejelentett szervezet az EK-típusvizsgálati tanúsítványról és/vagy ennek kiegészítéseiről, valamint indokolt kérelem alapján a tanúsítvány mellékleteinek és az elvégzett vizsgálatokról szóló jelentésekről másolatot kaphat.1.6. Annak a bejelentett szervezetnek, amely elutasítja az EK-típusvizsgálati tanúsítvány kibocsátását, vagy visszavonja azt, döntése indokainak megjelölésével tájékoztatni kell az őt bejelentő tagállamot és a többi bejelentett szervezetet.1.7. A kérelmezőnek a jóváhagyott típus valamennyi olyan módosításáról tájékoztatnia kell az EK-típusvizsgálati tanúsítványt kiállító bejelentett szervezetet, amely befolyásolhatja az alapvető követelményeknek való megfelelést.A jóváhagyott típus módosításához kiegészítő jóváhagyás szükséges az EK-típusvizsgálati tanúsítványt kiállító bejelentett szervezettől, amennyiben az ilyen változtatás befolyásolja az alapvető követelményeknek való megfelelést, vagy a berendezés használatához előírt körülményeket. Ezt a kiegészítő jóváhagyást az eredeti EK-típusvizsgálati tanúsítvány kiegészítéseként állítják ki.2. EK-TÍPUSMEGFELELŐSÉGI NYILATKOZAT2.1. Az EK-típusmegfelelőségi nyilatkozat az eljárásnak az a része, amelynek során a gyártó nyilatkozatot tesz arról, hogy a szóban forgó berendezések megfelelnek az EK-típusvizsgálati tanúsítványban leírtaknak, és eleget tesznek az irányelv rájuk vonatkozó alapvető követelményeinek. A gyártó valamennyi berendezésre felhelyezi az EK-jelet, és írásos megfelelőségi nyilatkozatot állít ki. A megfelelőségi nyilatkozat egy vagy több berendezésre érvényes, és a gyártónak kell azt megőriznie. Az EK-jellel együtt fel kell helyezni annak a bejelentett szervezetnek az azonosító jelét, amely a 2.3. pontban említett, bejelentés nélküli ellenőrzésért felelős.2.2. A gyártónak meg kell tennie minden szükséges intézkedést annak érdekében, hogy a végső termékellenőrzést és a homogenitás vizsgálatát is magában foglaló gyártási folyamat során a berendezések EK-típusvizsgálati tanúsítványban leírt típusnak és az irányelv rájuk vonatkozó követelményeinek való megfelelősége biztosítva legyen. A berendezéseknek a 2.3. pontban említett bejelentés nélküli ellenőrzését a gyártó által választott bejelentett szervezet végzi.2.3. A bejelentett szervezetnek legalább évenként el kell végeznie a berendezések véletlenszerű helyszíni ellenőrzését. Megfelelő számú berendezést kell megvizsgálnia, és el kell végeznie a szükséges, az 5. cikkben említett alkalmazandó szabványokban megállapított, vagy ezzel egyenértékű vizsgálatokat, annak érdekében, hogy biztosítsa az irányelv vonatkozó alapvető követelményeinek való megfelelőséget. A bejelentett szervezet minden esetben meghatározza, hogy e vizsgálatokat részben vagy egészben kell-e elvégezni. Amennyiben egy vagy több berendezést elutasítanak, a bejelentett szervezet megteszi a megfelelő intézkedéseket, hogy a további forgalmazást megakadályozza.3. EK-TÍPUSMEGFELELŐSÉGI NYILATKOZAT (a gyártás minőségbiztosítása)3.1. Az EK-típusmegfelelőségi nyilatkozat (a gyártás minőségbiztosítása) az az eljárás, amelynek során a gyártó, aki teljesíti a 3.2. pontban előírt kötelezettségeit, nyilatkozatot tesz arról, hogy a szóban forgó berendezések megfelelnek az EK-típusvizsgálati tanúsítványban leírt típusnak, és eleget tesznek az irányelv rájuk vonatkozó alapvető követelményeinek. A gyártó valamennyi berendezésre felhelyezi az EK-jelet, és írásos megfelelőségi nyilatkozatot állít ki. A megfelelőségi nyilatkozat egy vagy több berendezésre érvényes, és a gyártónak kell megőriznie. Az EK-jellel együtt fel kell helyezni annak a bejelentett szervezetnek az azonosító jelét, amely az EK-felügyeletért felelős.3.2. A gyártónak minőségbiztosítási rendszert kell alkalmaznia, amely biztosítja, hogy a berendezések megfelelnek az EK-típusvizsgálati tanúsítványban leírt típusnak, és az irányelv rájuk vonatkozó alapvető követelményeinek. A gyártó a 3.4. pontban meghatározott EK-felügyeletnek van alávetve.3.3. Minőségbiztosítási rendszer3.3.1. A gyártónak kérelmet kell benyújtania minőségbiztosítási rendszerének jóváhagyására a kérdéses berendezéskel kapcsolatban egy általa választott bejelentett szervezethez.A kérelemnek tartalmaznia kell:- a minőségbiztosítási rendszer dokumentációját,- kötelezettségvállalást a jóváhagyott minőségbiztosítási rendszerből eredő kötelezettségek végrehajtására,- kötelezettségvállalást a jóváhagyott minőségbiztosítási rendszer fenntartására, hogy biztosítsák annak folyamatos megfelelőségét és hatékonyságát,- a jóváhagyott típussal kapcsolatos dokumentációt és az EK-típusvizsgálati tanúsítvány egy példányát.3.3.2. A gyártó által elfogadott valamennyi intézkedést, követelményt és rendelkezést rendszeres és rendszerezett módon dokumentálni kell, írásos intézkedések, eljárások és utasítások formájában. Ennek a minőségrendszernek lehetővé kell tennie a minőségi programok, tervek, kézikönyvek és jelentések egységes értelmezését. Ez különösen az alábbiak megfelelő leírását tartalmazza:- minőségbiztosítási célok, szervezeti felépítés, a vállalatvezetés felelőssége és hatáskörei a berendezés minőségének vonatkozásában,- a gyártási folyamat, az alkalmazott minőség-ellenőrzési és minőségbiztosítási technikák és rendszeres intézkedések,- a gyártás előtt, alatt és után elvégzendő vizsgálatok, valamint ezek gyakorisága,- a megkövetelt termékminőség és a minőségbiztosítási rendszer hatékony működése ellenőrzésének módszere.3.3.3. A bejelentett szervezet megvizsgálja és értékeli a minőségbiztosítási rendszert annak meghatározására, hogy az megfelel-e a 3.3.2. pontban említett követelményeknek. Vélelmezi az olyan minőségbiztosítási rendszerek ezeknek a követelményeknek való megfelelését, amelyek alkalmazzák a vonatkozó harmonizált szabványt.A szervezet döntéséről értesíti a gyártót, és tájékoztatnia kell a többi bejelentett szervezetet. A gyártónak szóló értesítésnek tartalmaznia kell a vizsgálat eredményeit, a bejelentett szervezet nevét és címét, és a szóban forgó berendezésekre vonatkozó indokolt döntést.3.3.4. A gyártónak folyamatosan tájékoztatnia kell a minőségbiztosítási rendszert jóváhagyó bejelentett szervezetet a minőségbiztosítási rendszer valamennyi, változtatással összefüggő korszerűsítéséről, amelyeket például az új technológiák és minőségkoncepciók eredményeztek.A bejelentett szervezet megvizsgálja a javasolt módosítást, és dönt arról, hogy a módosított minőségbiztosítási rendszer megfelel-e a vonatkozó rendelkezéseknek, vagy újbóli értékelés szükséges. Döntéséről értesíti a gyártót. Az értesítés tartalmazza az ellenőrzés eredményeit, és az indokolt döntést.3.3.5. Az a bejelentett szervezet, amely egy minőségbiztosítási rendszer jóváhagyását visszavonja, erről indoklással együtt tájékoztatja a többi bejelentett szervezetet.3.4. EK-felügyelet3.4.1. Az EK-felügyelet célja annak biztosítása, hogy a gyártó a jóváhagyott minőségbiztosítási rendszerből eredő kötelezettségeinek megfelelően eleget tegyen.3.4.2. A gyártónak lehetővé kell tennie, hogy a bejelentett szervezet a felülvizsgálat céljából bejuthasson a gyártás, az ellenőrzés, a vizsgálat és a raktározás helyszíneire, és rendelkezésre kell bocsátania valamennyi szükséges információt, így különösen:- a minőségbiztosítási rendszer dokumentációját,- a minőségügyi dokumentumokat, mint a felügyeleti jelentések, vizsgálati és kalibrációs adatok, az adott személyzet képesítésére vonatkozó jelentések stb.3.4.3. A bejelentett szervezetnek legalább kétévente ellenőrzést kell tartania annak biztosítása érdekében, hogy a gyártó a jóváhagyott minőségbiztosítási rendszert fenntartsa és alkalmazza, és az ellenőrzésről a gyártónak jelentést kell küldenie.3.4.4. Ezen túlmenően a bejelentett szervezet előre be nem jelentett látogatásokat is tehet a gyártónál. E látogatások során a bejelentett szervezet vizsgálatokat végezhet vagy végeztethet a berendezéseken. A szervezet átadja a gyártónak a látogatásról készült jelentést, és adott eseten, a vizsgálati jelentést.3.4.5. A gyártó kérésre megküldi a bejelentett szervezet jelentését.4. EK-TÍPUSMEGFELELŐSÉGI NYILATKOZAT (a termék minőségbiztosítása)4.1. Az EK-típusmegfelelőségi nyilatkozat (a termék minőségbiztosítása), az eljárásnak az a része, amelynek során a 4.2. pontban előírt kötelezettségeit teljesítő gyártó nyilatkozatot tesz arról, hogy a szóban forgó berendezések megfelelnek az EK-típusvizsgálati tanúsítványban leírt típusnak, és eleget tesznek az ezen irányelv rájuk vonatkozó alapvető követelményeinek. A gyártó valamennyi berendezésre felhelyezi az EK-jelet, és írásos megfelelőségi nyilatkozatot állít ki. A megfelelőségi nyilatkozat egy vagy több berendezésre érvényes, és a gyártónak meg kell azt őriznie. Az EK-jellel együtt fel kell helyezni annak a bejelentett szervezetnek az azonosító jelét, amely az EK-felügyeletért felelős.4.2. A gyártónak a berendezések végső felülvizsgálatára és a vizsgálatokra a 4.3. pont szerinti jóváhagyott minőségbiztosítási rendszert kell alkalmaznia, amelyet a 4.4. pontban meghatározott EK-felügyeletnek kell alávetni.4.3. Minőségbiztosítási rendszer4.3.1. Ebben az eljárásban a gyártónak kérelmet kell benyújtania a minőségbiztosítási rendszerének jóváhagyására az érintett berendezéskel kapcsolatban egy általa választott bejelentett szervezethez.4.3.1. A kérelemnek tartalmaznia kell:- a minőségbiztosítási rendszer dokumentációját,- kötelezettségvállalást a jóváhagyott minőségbiztosítási rendszerből eredő kötelezettségek végrehajtására,- kötelezettségvállalást a jóváhagyott minőségbiztosítási rendszer fenntartására, annak folyamatos megfelelőségének és hatékonyságának biztosítása érdekében,- a jóváhagyott típussal kapcsolatos dokumentációt és az EK-típusvizsgálati tanúsítvány egy példányát.4.3.2. A minőségbiztosítási rendszer részeként valamennyi berendezést meg kell vizsgálni, és el kell végezni az 5. cikkben említett alkalmazandó szabvány(ok)ban megállapított, vagy ezzel egyenértékű megfelelő vizsgálatokat, annak érdekében, hogy ellenőrizzék az ezen irányelv vonatkozó alapvető követelményeinek való megfelelőséget.A gyártó által elfogadott valamennyi intézkedést, követelményt és rendelkezést rendszeres és rendszerezett módon dokumentálni kell, írásos intézkedések, eljárások és utasítások formájában. Ennek a minőségbiztosítási rendszernek lehetővé kell tennie a minőség programok, tervek, kézikönyvek és jelentések egységes értelmezését.A minőségbiztosítási rendszer dokumentációjának különösen az alábbiak megfelelő leírását kell tartalmaznia:- minőségbiztosítási célok, szervezeti felépítés, a vállalatvezetés felelőssége és hatáskörei a berendezés minőségének vonatkozásában,- a gyártás után elvégzendő vizsgálatok,- a minőségbiztosítási rendszer hatékony alkalmazása ellenőrzésének módszere.4.3.3. A bejelentett szervezet megvizsgálja és értékeli a minőségbiztosítási rendszert annak meghatározására, hogy az megfelel-e a 4.3.2. pontban említett követelményeknek. Vélelmezi az olyan minőségrendszerek e követelményeknek való megfelelését, amelyek alkalmazzák a vonatkozó harmonizált szabványt. A szervezet döntéséről értesíti a gyártót és a többi bejelentett szervezetet. A gyártónak szóló értesítésnek tartalmaznia kell a vizsgálat eredményeit, a bejelentett szervezet nevét és címét, és az érintett berendezésekre vonatkozó indokolt döntést.4.3.4. A gyártó tájékoztatja a minőségbiztosítási rendszert jóváhagyó bejelentett szervezetet a minőségbiztosítási rendszer valamennyi, változtatással összefüggő korszerűsítéséről, amelyeket például az új technológiák és minőségkoncepciók eredményeztek.A bejelentett szervezetnek meg kell vizsgálnia a javasolt változást, és döntenie kell arról, hogy a módosított minőségbiztosítási rendszer megfelel-e a vonatkozó rendelkezéseknek, vagy újbóli értékelés szükséges-e. Döntéséről értesítenie kell a gyártót. Az értesítésnek tartalmaznia kell az ellenőrzés eredményeit, és egy indokolt értékelési határozatot.4.3.5. Annak a bejelentett szervezetnek, amely egy minőségbiztosítási rendszer jóváhagyását visszavonja, erről döntésének indoklásával együtt tájékoztatnia kell a többi bejelentett szervezetet4.4. EK-felügyelet4.4.1. Az EK-felügyelet célja annak biztosítása, hogy a gyártó a jóváhagyott minőségbiztosítási rendszerből eredő kötelezettségeinek megfelelően eleget tegyen.4.4.2. A gyártónak lehetővé kell tennie, hogy a bejelentett szervezet a felülvizsgálat céljából bejuthasson a gyártás, az ellenőrzés, a vizsgálat és a raktározás helyszíneire, és rendelkezésre kell bocsátania valamennyi szükséges információt, így különösen:- a minőségbiztosítási rendszer dokumentációját,- a minőségügyi dokumentációt, mint pl. a felügyeleti jelentések, vizsgálati és kalibrációs adatok, az adott személyzet képesítésére vonatkozó jelentések stb.4.4.3. A bejelentett szervezetnek legalább kétévente ellenőrzést kell tartania annak biztosítására, hogy a gyártó a jóváhagyott minőségbiztosítási rendszert fenntartja és alkalmazza, és az ellenőrzésről a gyártónak jelentést kell küldenie.4.4.4. Ezen túlmenően a bejelentett szervezet bejelentés nélkül látogatásokat is tehet a gyártónál. E látogatások alatt a bejelentett szervezet vizsgálatokat végezhet vagy végeztethet a berendezéseken. A szervezet átadja a gyártónak a látogatásról készült jelentést, és adott esetben, a vizsgálati jelentést.4.4.5. A gyártó kérésre megküldheti a bejelentett szervezet jelentését.5. EK-VIZSGÁLAT5.1. Az EK-vizsgálat az eljárásnak az a része, amelynek során egy bejelentett szervezet ellenőrzi és tanúsítja, hogy a berendezések megfelelnek az EK-típusjóváhagyási tanúsítványban leírt típusnak, és eleget tesznek az ezen irányelv rájuk vonatkozó alapvető követelményeinek.5.2. Az EK-vizsgálat a gyártó választása szerint végrehajtható valamennyi berendezés ellenőrzésével és vizsgálatával az 5.3. pontban meghatározott módon, vagy a berendezések statisztikai alapon történő ellenőrzésével és vizsgálatával az 5.4. pontban meghatározott módon.5.3. Vizsgálat valamennyi berendezés vizsgálatával és ellenőrzésével5.3.1. Valamennyi berendezést meg kell vizsgálni, és el kell végezni az 5. cikk szerint az irányadó szabványokban megállapított vagy ezzel egyenértékű megfelelő vizsgálatokat, hogy biztosítsák az ezen irányelv vonatkozó alapvető követelményeinek való megfelelést.5.3.2. A bejelentett szervezet valamennyi jóváhagyott berendezésre felhelyezi az EK-jelet, és írásbeli megfelelőségi tanúsítványt állít ki. A megfelelőségi tanúsítvány egy vagy több berendezésre érvényes, és azt a gyártónak meg kell őriznie. Az EK-jellel együtt fel kell helyezni a bejelentett szervezet azonosító jelét.5.4. Statisztikai vizsgálat5.4.1. A gyártónak a berendezéseket egynemű tételek formájában kell bemutatnia, és meg kell tennie minden szükséges intézkedést annak biztosítása érdekében, hogy a gyártási folyamat valamennyi tétel egyneműségét biztosítsa.5.4.2. A gyártó, adott esetben, a gyártási folyamat során valamennyi berendezésre felhelyezi az EK-jelet. Az EK-jellel együtt fel kell helyezni a statisztikai vizsgálatért felelős bejelentett szervezet azonosító jelét.5.4.3. A berendezéseket jellemzőik alapján kell statisztikai ellenőrzés alá vonni. A berendezéseket azonos körülmények között gyártott egyetlen modell egységeiből álló azonosítható tételekbe csoportosítják. Egy tételt rendszertelen időközönként kell megvizsgálni. Egy mintavételhez kiválasztott berendezéseket egyenként kell megvizsgálni, és el kell végezni az 5. cikk szerint irányadó szabványokban megállapított, vagy ezzel egyenértékű vizsgálatokat, annak érdekében, hogy a tétel elfogadásáról vagy elutasításáról döntsenek.A mintavételi terv a következő működési jellemzőkkel alkalmazandó:- a vizsgált tétel szokásos minőségi szintje 95 %-os átvételi valószínűség esetén 0,5–1,5 % közötti hibaszázaléknak felel meg,- a vizsgált tétel minőségi szintje 5 %-os átvételi valószínűség esetén 5–10 % közötti hibaszázaléknak felel meg.5.4.4. Amennyiben egy tételt átvesznek, az illetékes bejelentett szervezet írásos megfelelőségi tanúsítványt állít ki, amelyet a gyártónak meg kell őriznie. A tételbe tartozó valamennyi berendezés forgalomba hozható, kivéve a mintának azokat a darabjait, amelyeknél a megfelelőség hiányát állapították meg.Amennyiben egy tételt elutasítottak, az illetékes bejelentett bizottságnak meg kell tennie a megfelelő intézkedéseket annak érdekében, hogy a tétel forgalomba hozatalát megakadályozzák. Amennyiben a tételeket ismét elutasítják, a bejelentett bizottság felfüggesztheti a statisztikai ellenőrzést.6. EGYEDI EK-ELLENŐRZÉS6.1. Az egyedi EK-ellenőrzés az az eljárás, amelynek során egy bejelentett szervezet ellenőrzi és tanúsítja, hogy egy berendezés megfelel az ezen irányelv vonatkozó alapvető követelményeinek. A bejelentett szervezet felhelyezi a berendezésre EK-jelet, és egy írásos megfelelőségi tanúsítványt állít ki.A tanúsítványt a gyártónak meg kell őriznie.6.2. A IV. mellékletben említett tervdokumentációt a bejelentett szervezet számára hozzáférhetővé kell tenni.6.3. A berendezést meg kell vizsgálni, és a tervdokumentáció figyelembevételével megfelelő vizsgálatokat kell elvégezni annak érdekében, hogy a berendezés ezen irányelv alapvető rendelkezéseinek való megfelelőségét biztosítsák.Amennyiben a bejelentett szervezet szükségesnek tartja, a megfelelő vizsgálatok és próbák a berendezés felszerelése után is elvégezhetők.--------------------------------------------------III. MELLÉKLETEK-JEL ÉS FELIRATOK1. Az EK-jel az alább látható CE-jelölésből áll, amelyet annak az évnek az utolsó két számjegye követ, amelyben a jelet felhelyezték, és annak a bejelentett szervezetnek az azonosító jele, amelyik a bejelentés nélküli ellenőrzést, az EK-felügyeletet vagy az EK-vizsgálatot végrehajtotta.2. A berendezésen vagy adattábláján fel kell tüntetni az EK-jelet a következő feliratokkal együtt:- a gyártó neve vagy azonosító jele,- a berendezés kereskedelmi neve,- adott esetben a használt áram típusa,- a berendezés kategóriája.A berendezés természetének megfelelően üzemelési célokból szükséges kiegészítő információkat lehet hozzáfűzni.+++++ TIFF +++++--------------------------------------------------IV. MELLÉKLETTERVDOKUMENTÁCIÓA tervdokumentációnak a következő információkat kell tartalmaznia, amennyiben az értékelésre bejelentett szervezet megköveteli:- a berendezés általános leírása,- szerkezeti és gyártási rajzok, a részegységek ábrái, az összeállítási és kapcsolási rajzok stb.,- a dokumentáció megértéséhez, beleértve a berendezések működését is, szükséges leírások és magyarázatok,- az 5. cikkben említett, részben vagy egészben alkalmazott szabványok listája, és az alapvető követelmények teljesítése érdekében elfogadott megoldások leírása, amennyiben az 5. cikkben említett szabványokat nem alkalmazták,- a vizsgálati jelentések,- üzembehelyezési és felhasználói kézikönyvek.Amennyiben lehetséges, a tervdokumentációnak a következő elemeket kell tartalmaznia:- a berendezésbe beépített részegységek igazolásai,- a gyártási eljárásokkal és/vagy a berendezés felügyeletével és/vagy ellenőrzésével kapcsolatos tanúsítványok és igazolások,- bármely más dokumentáció, amely lehetővé teszi, hogy a bejelentett szervezet értékelését elősegítse.--------------------------------------------------V. MELLÉKLETA BEJELENTETT SZERVEZET ÉRTÉKELÉSÉNEK MINIMÁLIS KRITÉRIUMAIA tagállamok által kijelölt bejelentett szervezeteknek a következő minimális feltételeket kell teljesíteniük:- megfelelő személyzet és megfelelő eszközök, valamint felszerelések,- a személyzet műszaki hozzáértése és szakmai feddhetetlensége,- a vezetők és műszaki személyzet függetlensége a vizsgálatok végrehajtása, a jelentések elkészítése, a tanúsítványok kibocsátása, és az ezen irányelv értelmében végzett felügyelet során valamennyi olyan körtől, csoporttól és személyektől, akik közvetlenül vagy közvetve érintettek a berendezések területén,- a személyzet szakmai titoktartása,- polgári jogi felelősségbiztosítás, kivéve ha a nemzeti jog értelmében a felelősség az államot terheli.Az első két francia bekezdésben írt feltételnek való megfelelőséget a tagállamok illetékes hatóságainak, vagy a tagállamok által kijelölt szervezeteknek rendszeresen meg kell vizsgálniuk.--------------------------------------------------


Fontos jogi nyilatkozat

|

31990L0384

A Tanács irányelve (1990. június 20.) a nem automatikus működésű mérlegekre vonatkozó tagállami jogszabályok összehangolásáról

Hivatalos Lap L 189 , 20/07/1990 o. 0001 - 0016 CS.ES fejezet 13 kötet 010 o. 138  - 153 ET.ES fejezet 13 kötet 010 o. 138  - 153 HU.ES fejezet 13 kötet 010 o. 138  - 153 LT.ES fejezet 13 kötet 010 o. 138  - 153 LV.ES fejezet 13 kötet 010 o. 138  - 153 MT.ES fejezet 13 kötet 010 o. 138  - 153 PL.ES fejezet 13 kötet 010 o. 138  - 153 SK.ES fejezet 13 kötet 010 o. 138  - 153 SL.ES fejezet 13 kötet 010 o. 138  - 153

		A Tanács irányelve(1990. június 20.)a nem automatikus működésű mérlegekre vonatkozó tagállami jogszabályok összehangolásáról(90/384/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 100a cikkére,tekintettel a Bizottság javaslatára [1],az Európai Parlamenttel együttműködve [2],tekintettel a Gazdasági és Szociális Bizottság véleményére [3],mivel a tagállamok felelőssége a széles nyilvánosság védelme a nem automatikus működésű mérlegek segítségével végrehajtott mérési műveletek helytelen eredményeivel szemben, amelyeket meghatározott alkalmazási kategóriákban használnak;mivel minden egyes tagállamban kötelező rendelkezések állapítják meg különösen a nem automatikusan működő mérlegek teljesítményére vonatkozó szükséges követelményeket a metrológiai és műszaki követelmények előírása által, az üzembe helyezést megelőző és követő ellenőrzési eljárásokkal együtt; mivel ezek a kötelező rendelkezések nem vezetnek szükségszerűen különböző védelmi szintekhez az egyes tagállamokban, azonban eltérésük következtében akadályozzák a kereskedelmet a Közösségen belül;mivel az ilyen védelmet biztosító nemzeti rendelkezéseket össze kell hangolni a nem automatikus működésű mérlegek szabad mozgásának biztosítása érdekében, miközben gondoskodni kell a védelem indokolt szintjéről a Közösségben;mivel a közösségi jogalkotás jelenleg úgy rendelkezik, hogy a Közösség egyik alapvető szabályának, nevezetesen az áruk szabad mozgásának sérelme nélkül a termékek felhasználásával kapcsolatos nemzeti jogszabályok eltéréseiből adódó, a Közösségen belüli mozgást korlátozó akadályokat el kell fogadni, amennyiben azoknak a nemzeti jogszabályoknak a rendelkezéseit szükségesnek ismerik el annak biztosításához, hogy az érintett termékek megfeleljenek az alapvető követelményeknek; mivel ebben az esetben a jogszabályok összehangolását ezért azokra a rendelkezésekre kell korlátozni, amelyek szükségesek annak biztosításához, hogy a nem automatikusan működő mérlegek teljesítsék az alapvető metrológiai és teljesítményre vonatkozó követelményeket; mivel alapvető fontosságuk miatt ezeknek a követelményeknek a megfelelő nemzeti rendelkezések helyébe kell lépniük;mivel ez az irányelv ezért csak kötelező és alapvető követelményeket tartalmaz; mivel az alapvető követelmények teljesítése igazolásának megkönnyítése érdekében szükséges összehangolt szabványok alkalmazása európai szinten, különösen ami a metrológiai, tervezési és szerkezeti jellemzőket illeti, hogy az összehangolt szabványokat teljesítő mérlegekről feltételezhető legyen, hogy megfelelnek az alapvető követelményeknek; mivel ezeket az európai szinten összehangolt szabványokat magántestületek dolgozzák ki és továbbra sem lehetnek kötelező szövegek; mivel erre a célra az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (Cenelec) ismerik el harmonizált szabványok elfogadására jogosult szervként a Bizottság és a két említett szerv együttműködésére vonatkozó, 1984. november 13-án aláírt általános iránymutatás szerint; mivel ezen irányelv alkalmazásában egy harmonizált szabvány egy műszaki előírás (európai szabvány vagy harmonizált dokumentum), amelyet az említett két szervezet egyike vagy mindkettő elfogadott a Bizottság megbízása alapján, a 88/182/EGK [4] irányelvvel és a fent említett iránymutatással módosított, a műszaki szabványok és szabályok terén történő információszolgáltatási eljárás megállapításáról szóló, 1983. március 28-i 83/189/EGK tanácsi irányelv szerint;mivel a vonatkozó metrológiai és műszaki rendelkezéseknek való megfelelőség értékelése szükséges a felhasználók és harmadik személyek hatékony védelméhez; mivel a jelenlegi megfelelőség-értékelési eljárások eltérőek az egyes tagállamok között; mivel a többszörös megfelelőség-értékelések elkerülésére, amelyek hatásuk miatt korlátozzák a mérlegek szabad mozgását, intézkedéseket kell hozni a megfelelőség-értékelési eljárások kölcsönös elismeréséről a tagállamok részéről; mivel a megfelelőség-értékelési eljárások kölcsönös elismerésének megkönnyítésére összehangolt közösségi eljárásokat kell megállapítani, a megfelelőség-értékelési eljárásokra vonatkozó feladatok végrehajtásáért felelős szervek kijelölésére vonatkozó összehangolt szempontokkal együtt;mivel ezért alapvető fontosságú annak biztosítása, hogy az ilyen kijelölt szervezetek magas minőségi színvonalat biztosítsanak az egész Közösségben;mivel az EK-megfelelőségi jelölés, vagy az "M" betűt ábrázoló matrica jelenléte egy nem automatikus működésű mérlegen azt jelzi, hogy vélelmezni kell, hogy az adott mérleg teljesíti ezen irányelvnek a rendelkezéseit és ezért szükségtelen a már elvégzett megfelelőség-értékelés megismétlése;mivel a belső piac fokozatos létrehozására irányuló intézkedéseket 1992. december 31-ig meg kell hozni; mivel a belső piac egy belső határok nélküli térség, amelyen belül az áruk, személyek, szolgáltatások és tőke szabad mozgása biztosított,ELFOGADTA EZT AZ IRÁNYELVET:I. FEJEZETHatály, forgalomba hozatal, szabad mozgás1. cikk(1) Egy mérleg egy olyan mérőeszköz, amely egy test tömegének meghatározására szolgál az adott testre ható nehézségi erő felhasználásával. Egy mérleg egyúttal más tömeggel kapcsolatos értékek, mennyiségek, paraméterek vagy jellemzők meghatározására is szolgálhat.Egy nem automatikusan működő mérleg egy olyan mérleg, amely a mérés során kezelő beavatkozását igényli.Ennek az irányelvnek a hatálya az összes nem automatikus működésű mérlegre terjed ki, a továbbiakban: "mérleg".(2) Ezen irányelv a mérlegek felhasználásának két kategóriáját különbözteti meg:a) 1. tömeg megállapítása kereskedelmi ügyletekhez;2. tömeg megállapítása díj, tarifa, adó, jutalom, büntetés, díjazás, mentesítés vagy hasonló típusú fizetés megállapítása céljából;3. tömeg megállapítása jogszabályok alkalmazására; szakértői vélemény adása bírósági eljárások során;4. tömeg meghatározása orvosi gyakorlatban betegek súlyának mérésére ellenőrzés, diagnózis és gyógykezelés céljaira;5. tömeg meghatározása gyógyszerek gyógyszertárban vény alapján történő elkészítéséhez és a tömeg meghatározása orvosi és gyógyszerészeti laboratóriumokban végzett elemzésekben;6. az ár meghatározása a tömeg alapján közvetlen értékesítés céljaira és előcsomagoláshoz;b) minden egyéb alkalmazás az e cikk 2) bekezdésének a) pontjában felsoroltakon kívül.2. cikk(1) A tagállamok minden intézkedést megtesznek annak biztosítására, hogy mérlegek ne kerülhessenek a piaci forgalomba, amennyiben nem teljesítik az ezen irányelv vonatkozó követelményeit.(2) A tagállamok minden intézkedést megtesznek annak biztosítására, hogy az 1. cikk (2) bekezdésének a) pontjában meghatározott felhasználási módok céljaira ne helyezhessék üzembe azokat a mérlegeket, amelyek nem teljesítik az ezen irányelv vonatkozó követelményeit.3. cikkAz 1. cikk (2) bekezdésének a) pontjában felsorolt felhasználási módokra alkalmazott mérlegeknek az I. mellékletben megállapított alapvető követelményeket ki kell elégíteniük.Azokban az esetekben, amelyekben a mérleg olyan készülékeket foglal magában, vagy olyan készülékekhez van csatlakoztatva, amelyeket nem használnak az 1. cikk (2) bekezdésének a) pontjában felsorolt felhasználási módokra, az ilyen készülékekre nem vonatkoznak az alapvető követelmények.4. cikk(1) A tagállamok nem akadályozhatják olyan mérlegek forgalomba hozatalát, amelyek megfelelnek az ezen irányelv vonatkozó követelményeinek.(2) A tagállamok nem akadályozhatják olyan mérlegeknek az 1. cikk (2) bekezdésének a) pontjában meghatározott felhasználási módokra történő üzembe helyezését, amelyek teljesítik az ezen irányelv vonatkozó követelményeit.5. cikk(1) A tagállamok vélelmezik a 3. cikkben meghatározott alapvető követelményeknek való megfelelőséget az olyan mérlegek tekintetében, amelyek megfelelnek a 3. cikkben meghatározott alapvető követelményeknek megfelelő harmonizált szabványokat végrehajtó vonatkozó nemzeti szabványoknak.(2) A Bizottság az Európai Közösségek Hivatalos Lapjában kihirdeti az (1) bekezdésben meghatározott harmonizált szabványok hivatkozásait.A tagállamok kihirdetik az (1) bekezdésben meghatározott nemzeti szabványokra vonatkozó hivatkozásokat.6. cikkAmikor egy tagállam vagy a Bizottság úgy véli, hogy az 5. cikk (1) bekezdésében meghatározott harmonizált szabványok nem felelnek meg teljes mértékben a 3. cikkben meghatározott alapvető követelményeknek, a Bizottság vagy az érintett tagállam az ügyet a 83/189/EGK irányelv szerint létrehozott állandó bizottság elé terjeszti (a továbbiakban "a bizottság"), indokolással. A bizottság késedelem nélkül közli véleményét.A bizottság véleményének fényében a Bizottság tájékoztatja a tagállamokat, hogy szükséges-e az említett szabványok visszavonása az 5. cikk (2) bekezdésében meghatározott kiadványokból.7. cikk(1) Amennyiben egy tagállam úgy véli, hogy a 2. melléklet 2., 3. és 4. szakaszában meghatározott EK-megfelelőségi jellel ellátott mérlegek nem teljesítik ezen irányelvnek a követelményeit megfelelően üzembe helyezés és a rendeltetési célnak megfelelő használat mellett, megtesz minden megfelelő intézkedést e mérlegeknek a piaci forgalomból történő visszavonása, vagy azok üzembe helyezésének és/vagy forgalomba hozatalának megtiltása vagy korlátozása érdekében.Az érintett tagállam haladéktalanul tájékoztatja a Bizottságot minden ilyen intézkedésről és megindokolja határozatát különösen megjelölve, hogy a nem megfelelés a következő okok közül minek tulajdonítható:a) a 3. cikkben meghatározott alapvető követelmények teljesítésének hiánya, amikor a mérlegek nem teljesítik az 5. cikk (1) bekezdésében meghatározott szabványokat;b) az 5. cikk (1) bekezdésében meghatározott szabványok helytelen alkalmazása;c) hiányosságok magukban az 5. cikk (1) bekezdésében meghatározott szabványokban.(2) A Bizottság a lehető leghamarabb konzultációt kezdeményez az érintett felekkel.Egy ilyen konzultációt követően a Bizottság haladéktalanul tájékoztatja az eredményről azt a tagállamot, amelyik az eljárást kezdeményezte. Amennyiben azt állapítja meg, hogy az intézkedés indokolt, haladéktalanul tájékoztatja a többi tagállamot.Amennyiben a határozat a szabványok hiányosságainak tulajdonítható, a Bizottság az érintett felekkel folytatott konzultációt követően az ügyet két hónapon belül a bizottság elé terjeszti, amennyiben az intézkedéseket foganatosító tagállam szándékában áll azok fenntartása, és ezt követően kezdeményezi a 6. cikkben meghatározott eljárásokat.(3) Amennyiben egy meg nem felelő mérlegen megtalálható az EK-megfelelőségi jel, az illetékes tagállam meghozza a szükséges intézkedést azok ellen, akik a jelet elhelyezték, és erről tájékoztatja a Bizottságot és a többi tagállamot.(4) A Bizottság biztosítja azt, hogy a tagállamok folyamatos tájékoztatást kapjanak ennek az eljárásnak az előrehaladásáról és eredményéről.II. FEJEZETMegfelelőség-értékelés8. cikk(1) A mérlegeknek az I. mellékletben megállapított alapvető követelményeknek való megfelelősége a kérelmező választása szerint a következő eljárások bármelyikével tanúsítható:a) EK-típusvizsgálat a II. melléklet 1. pontjában meghatározottak szerint, amelyet vagy az EK-típusmegfelelőségi nyilatkozat (a gyártási minőségbiztosítása) követ a II. melléklet 2. pontjában meghatározottak szerint, vagy pedig az EK-hitelesítés a II. melléklet 3 pontjában meghatározottak szerint.Az EK-típusvizsgálat azonban nem kötelező olyan mérlegekre vonatkozóan, amelyek nem alkalmaznak elektronikus készülékeket és amelyek tehermérő készüléke nem használ rugót a teher ellensúlyozására;b) Egyedi EK-ellenőrzés a II. melléklet 4. pontjában meghatározottak szerint.(2) Az (1) bekezdésben meghatározott eljárásokra vonatkozó okmányokat és levelezést annak a tagállamnak az egyik hivatalos nyelvén kell megfogalmazni, amelyben az említett eljárásokat lefolytatják, vagy az illetékes szerv által elfogadott nyelven.(3) Amennyiben a mérlegekre más közösségi irányelvek vonatkoznak egyéb szempontokból, a 10. cikkben meghatározott EK-jel ezekben az esetekben azt jelzi, hogy a mérlegek az egyéb irányelvek követelményeit is teljesítik.9. cikk(1) A tagállamok értesítik a többi tagállamot és a Bizottságot azokról a szervezetekről, amelyeket kijelöltek a 8. cikkben meghatározott eljárásra vonatkozó feladatok végrehajtására, azokról a konkrét feladatokról, amelyeknek végrehajtására az egyes szervezeteket kijelölték, és a kijelölt szervezetek azonosító kódjairól is.A Bizottság közzéteszi ezeknek a bejelentett szervezeteknek a jegyzékét az Európai Közösségek Hivatalos Lapjában a számukra meghatározott feladatokkal együtt, és biztosítja, hogy ez a jegyzék naprakész maradjon.(2) A tagállamok az V. mellékletben megállapított minimumfeltételeket alkalmazzák a szervezetek kijelölésére. A vonatkozó harmonizált szabványokban megállapított feltételeket teljesítő szervezetekről vélelmezik, hogy teljesítik az V. mellékletben megállapított feltételeket.(3) Az a tagállam, amelyik kijelölt egy szervezetet, visszavonja a kijelölést, amennyiben a szervezet tovább már nem teljesíti a (2) bekezdésben meghatározott kijelölési feltételeket. Erről azonnal tájékoztatja a többi tagállamot és a Bizottságot, és visszavonja az értesítést.III. FEJEZETAz EK-megfelelőségi jel és egyéb feliratok10. cikk(1) Az EK-megfelelőségi jelet és a IV. melléklet 1. pontjában meghatározott szükséges kiegészítő adatokat világosan látható, könnyen olvasható és kitörölhetetlen formában kell feltüntetni azokon a mérlegeken, amelyekre nézve az EK-megfelelőséget megállapították.(2) A IV. melléklet 2. pontjában meghatározott feliratokat világosan látható, könnyen olvasható és kitörölhetetlen formában kell feltüntetni minden más mérlegen.(3) Tilos olyan jelölések elhelyezése a mérlegeken, amelyek valószínűleg összetéveszthetők a EK-megfelelőségi jellel.11. cikkAmennyiben megállapítást nyer, hogy az EK-megfelelőségi jelet indokolatlanul helyezték el olyan mérlegeken:- amelyek nem felelnek meg az 5. cikk (1) bekezdésében meghatározott szabványoknak, amennyiben a gyártó úgy határozott, hogy az adott szabványoknak megfelelő mérlegeket gyárt,- nem felelnek meg egy jóváhagyott típusnak,- megfelelnek egy jóváhagyott típusnak, amely nem teljesíti az arra vonatkozó alapvető követelményeket,- amelynek tekintetében a gyártó elmulasztotta kötelezettségeinek teljesítését az EK-típusmegfelelőségi nyilatkozat szerint (a gyártási minőségbiztosítása),az illetékes bejelentett szervezet, amennyiben szükséges, visszavonja az EK-típusjóváhagyást és/vagy a minőségi rendszer jóváhagyását. Az EK-típusjóváhagyás visszavonása azt eredményezi, hogy az EK-hitelesítésre történő benyújtás és az EK-típusmegfelelőségi nyilatkozat kiadása (a gyártási minőségbiztosítása) tilos.12. cikkAmennyiben az 1. cikk (2) bekezdésének a) pontjában meghatározott bármelyik felhasználási módra használt mérlegben vagy ahhoz kapcsolva olyan készülékek találhatók, amelyekre nem vonatkozik a 8. cikkben meghatározott megfelelőség-értékelés, e készülékek mindegyikét el kell látni a IV. melléklet 3. pontjában meghatározott felhasználást korlátozó jelzéssel. Ezt a jelzést a készülékeken világosan látható és kitörölhetetlen formában kell elhelyezni.IV. FEJEZETZáró rendelkezések13. cikkA tagállamok kötelesek minden intézkedést megtenni annak biztosítására, hogy az ezen irányelv követelményeinek való megfelelőséget tanúsító EK-jellel ellátott mérlegek továbbra is megfeleljenek e követelményeknek.14. cikkAz ezen irányelv alapján meghozott bármely határozat, amely egy mérleg üzembe helyezésének korlátozását eredményezi, pontosan tartalmazza a megalapozó indokolást. Az ilyen határozatot késedelem nélkül az érintett fél tudomására kell hozni, akit ugyanakkor tájékoztatni kell a számára az érintett tagállamban rendelkezésre álló és a hatályos jogszabályoknak megfelelő jogorvoslati lehetőségekről és azok határidejéről.15. cikk(1) A tagállamok 1992. július 1-je előtt elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.(2) A tagállamok az ilyen rendelkezéseket 1993. január 1-jétől alkalmazzák.(3) A (2) bekezdéstől eltérően azonban a tagállamok az (1) bekezdésben meghatározott rendelkezések alkalmazásának napjától számított 10 éven keresztül engedélyezik az olyan mérlegek forgalomba hozatalát és üzembe helyezését, amelyek az említett napot megelőzően hatályban lévő jogszabályoknak megfelelnek.(4) A tagállamok közlik a Bizottsággal nemzeti joguknak azokat a rendelkezéseit, amelyeket az ezen irányelv által szabályozott területen fogadnak el.(5) A 73/360/EGK irányelv 1993. január 1-jétől hatályát veszti, a (3) bekezdés alkalmazását kivéve.16. cikkEnnek az irányelvnek a tagállamok a címzettjei.Kelt Luxembourgban, 1990. június 20-án.a Tanács részérőlaz elnökD. J. O'Malley[1] HL C 55., 1989.3.4., 6. o. ésHL C 297., 1989.11.25., 13. o.[2] HL C 158., 1989.6.26., 221. o. ésHL C 149., 1990.6.18.[3] HL C 194., 1989.7.31., 1. o.[4] HL L 81., 1988.3.26., 75. o.--------------------------------------------------I. MELLÉKLETAz 1. cikk (2) bekezdésének a) pontjában meghatározott mérlegek által teljesítendő alapvető követelmények a következők. Az alkalmazott terminológia a Nemzetközi Mérésügyi Szervezet kifejezéseinek felel meg.Előzetes észrevételAmennyiben egy mérleg egynél több kijelző vagy nyomtató készüléket tartalmaz vagy ahhoz van kapcsolva, amelynek alkalmazása az 1. cikk (2) bekezdésének a) pontjában felsorolt felhasználási területekre esik, azok a készülékek, amelyek a mérlegelési művelet eredményét ismétlik és amelyek nem befolyásolhatják a mérleg helyes működését, nem képezik tárgyát az alapvető követelményeknek, amennyiben a mérlegelési eredmények kinyomtatása vagy regisztrálása helyesen és kitörölhetetlen módon a mérleg egy olyan részével történik, amely teljesíti az alapvető követelményeket, és az eredmények a mérés által érintett mindkét fél részére hozzáférhetők. A vásárlók közvetlen kiszolgálására alkalmazott mérlegek esetében azonban az eladó és a vevő céljait szolgáló kijelző és nyomtató készülékeknek teljesíteniük kell az alapvető követelményeket.METROLÓGIAI KÖVETELMÉNYEK1. TömegegységekAz alkalmazott tömegegységek a legutóbb a 85/1/EGK [1] irányelvvel módosított 80/181/EGK [2] irányelv szerinti törvényes mértékegységek.E feltétel teljesítésének a sérelme nélkül a következő mértékegységek engedélyezettek:- SI mértékegységek: kg, mikrogramm, milligramm, gramm, tonna,- angolszász mértékegységek: font, uncia (avoirdupois), Troy uncia,- egyéb, nem SI mértékegységek: metrikus karát drágakövek mérésénél.A fent meghatározott angolszász tömegegységeket alkalmazó mérlegeknél az alábbiakban előírt vonatkozó alapvető követelményeket át kell számítani az említett angolszász mértékegységekre egyszerű interpoláció alkalmazásával.2. Pontossági osztályok2.1. A következő pontossági osztályok kerültek meghatározásra:I.  különleges pontosságúII.  nagy pontosságúIII.  közepes pontosságúIV.  kis pontosságúEzeknek az osztályoknak az előírásait az 1. táblázat tartalmazza.1. TÁBLÁZATPontossági osztályokOsztály | Hitelesítési osztásérték (e) | Alsó méréshatár (min) | A hitelesítési osztásértékek száma n = Maxe || | minimális érték | legkisebb érték | legkisebb érték |I. | 0,001 | g ≤ e | 100 e | 50000 | – |II. | 0,001 | g ≤ e ≤ 0,005 g | 20 e | 100 | 100000 |0,1 | g ≤ e | 50 e | 5000 | 100000 |III. | 0,1 | g ≤ e ≤ 2 g | 20 e | 100 | 10000 |5 | g ≤ e | 20 e | 500 | 10000 |IV. | 5 | g ≤ e | 10 e | 100 | 1000 |Az alsó méréshatár 5e értékre csökken a II. és III. osztályokba tartozó, díjszabás meghatározására szolgáló mérlegeknél.2.2. Osztásértékek2.2.1. Az tényleges osztásértékek (d) és a hitelesítési osztásértékek (e) a következő alakúak:1 × 10k, 2 × 10k, vagy 5 × 10k tömegegység,k bármely egész szám vagy nulla.2.2.2. Minden mérlegnél, kivéve a segédkijelzővel rendelkezőket:d = e2.2.3. A segédjelzővel rendelkező mérlegeknél a következő feltételek érvényesek:e = 1 × 10k gd < e ≤ 10 dkivéve az I. osztályba tartozó mérlegeket, ahol d < 10-4 g, amely esetben e = 10-3 g.3. Osztályozás3.1. A segédkijelzővel rendelkező mérlegek az I. vagy II. osztályba tartoznak.Ezeknél a mérlegeknél az alsó méréshatár alsó határértékeit e két osztályhoz az 1. táblázatból lehet megállapítani a harmadik oszlopban lévő hitelesítési osztásértéket (e) a tényleges osztásértékkel (d) helyettesítve.Amennyiben d < 10-4 g, az 1. osztály felbontása kisebb lehet, mint 50000 e.3.2. Változó méréstartományú mérlegekA több méréstartomány megengedett, feltéve, hogy azok világosan fel vannak tüntetve a mérlegen. Minden egyes méréstartományt a 3.1. szerint osztályoznak. Amennyiben a méréstartományok különböző pontossági osztályokba esnek, a mérleg a legszigorúbb követelményeknek kell, hogy megfeleljen, amelyek azokra a pontossági osztályokra vonatkoznak, amelyekbe a méréstartományok esnek.3.3. Változó osztásértékű mérlegek3.3.1. Az egy méréstartománnyal rendelkező mérlegek több rész-méréstartománnyal rendelkezhetnek (változó osztásértékű mérlegek).A változó osztásértékű mérlegek segédkijelzővel nem rendelkezhetnek.3.3.2. A változó osztásértékű mérlegek minden egyes i rész-méréstartományát az alábbiakban leírtak határozzák meg:–hitelesítési osztásértéke ei | amennyiben | e(i + 1) | > ei |–felső méréshatára Maxi | amennyiben | Maxr | = Max |–alsó méréshatára Mini | amennyiben | Mini | = Max(i-1) |és | Min1 | = Min |ahol:i = 1, 2,… r,i = rész-méréstartomány számr = a rész-méréstartományok összességeMinden terhelés nettó terhelés, függetlenül az alkalmazott táraértéktől.3.3.3. A rész-méréstartományokat a 2. táblázat szerint osztályozzák. Minden rész-méréstartomány ugyanabba a pontossági osztályba tartozik, ez az osztály a mérleg pontossági osztálya.2. TÁBLÁZATVáltozó osztásértékű mérlegeki = 1, 2,… r,i = rész-méréstartomány számr = a rész-méréstartományok összességeOsztály | Hitelesítési osztásérték (e) | Alsó méréshatár (min) | A hitelesítési osztásértékek száma || | minimális érték | minimális érték [3] n = Maxiei + 1 | minimális érték n = Maxiei |I. | 0,001 | g ≤ ei | 100 e1 | 50000 | – |II. | 0,001 | g ≤ ei ≤ 0,05 g | 20 e1 | 5000 | 100000 |0,1 | g ≤ ei | 50 e1 | 5000 | 100000 |III. | 0,1 | g ≤ ei | 20 e1 | 500 | 10000 |IV. | 5 | g ≤ ei | 10 e1 | 50 | 1000 |4. Pontosság4.1. A 8. cikkben megállapított eljárások végrehajtásakor a kijelzési hiba nem haladhatja meg a 3. táblázatban feltüntetett legnagyobb megengedett kijelzési hibát. Digitális kijelzés esetén a kijelzési hibát a kerekítési hiba miatt korrigálni kell.A legnagyobb megengedett hibák a nettó és az összes táraértékre vonatkoznak az összes lehetséges terhelésnél, kivéve az előre beállított táraértéket.3. TÁBLÁZATLegnagyobb megengedett hibákTerhelés | Legnagyobb megengedett hiba |I. osztály | II. osztály | III. osztály | IV. osztály || | | | | | | | | | | | | | | | | | | |0 | | ≤ m ≤ | 50000 | e | 0 | | ≤ m ≤ | 5000 | e | 0 | | ≤ m ≤ | 500 | e | 0 | | ≤ m ≤ | 50 | e | ± 0,5 e |50000 | e | < m ≤ | 200000 | e | 5000 | e | < m ≤ | 20000 | e | 500 | e | < m ≤ | 2000 | e | 50 | e | < m ≤ | 200 | e | ± 1,0 e |200000 | e | < m | | | 20000 | e | < m ≤ | 100000 | e | 2000 | e | < m ≤ | 10000 | e | 200 | e | < m ≤ | 1000 | e | ± 1,5 e |4.2. A legnagyobb megengedett hiba üzem közben kétszer akkora, mint a 4.1. pontban rögzített legnagyobb megengedett hiba.5. A mérlegek tömegmérési eredményeinek ismételhetőnek és reprodukálhatónak kell lenni az alkalmazott más kijelző készülékekkel és más használt kiegyensúlyozási módszerekkel.A tömegmérési eredményeknek érzéketleneknek kell lenniük a teherfelvevőn lévő teher helyzetének változásaira.6. A mérlegnek reagálnia kell a teher kismértékű változására.7. Befolyásoló mennyiségek és idő7.1. Azoknak a II., III. és IV. pontossági osztályú mérlegeknek, amelyek megdöntött helyzetben történő használatnak vannak kitéve, megfelelően érzéketleneknek kell lenniük arra a megdöntési fokra, amely a normális beszerelt állapotban előfordulhat.7.2. A mérlegeknek a méréstechnikai követelményeket a gyártó által előírt hőmérséklet-tartományon belül teljesíteniük kell. E tartomány értéke legalább az alábbiakkal egyenlő:5 °C az I. osztályú mérlegnél15 °C a II. osztályú mérlegnél30 °C a III. vagy IV. osztályú mérlegnél.A gyártó által adott értékek hiányában a -10 °C-tól + 40 °C-ig terjedő hőmérséklet-tartomány érvényes.7.3. A méréstechnikai követelményeket a hálózati feszültséggel üzemelő mérlegeknek a szabványos határokon belül ingadozó tápfeszültség mellett teljesíteniük kell.A telepes üzemeltetésű mérlegeknek jelezniük kell, ha a tápfeszültség a működési határérték alá csökken. Ebben az esetben a mérlegeknek vagy továbbra is helyesen kell működniük vagy automatikusan üzemen kívül kell helyeződniük.7.4. Az elektronikus mérlegeknek, kivéve az I. osztályba és II. osztályba tartozókat, amennyiben az e kisebb, mint 1 g, a méréstechnikai követelményeket hőmérséklet-tartományuk felső határán, magas relatív páratartalmi viszonyok között is teljesíteniük kell.7.5 A II., III. vagy IV. osztályba tartozó mérlegek tartós terhelésének elhanyagolható hatást kell gyakorolnia a terhelés alatti kijelzésre vagy a nulla kijelzésre közvetlenül a teher levétele után.7.6. Más feltételek mellett a mérlegeknek vagy helyesen kell tovább működniük, vagy automatikusan ki kell kapcsolniuk. [4]TERVEZÉS ÉS KIVITELEZÉS8. Általános követelmények8.1. A mérleg tervének és kivitelezésének olyannak kell lennie, hogy az megőrizze méréstechnikai jellemzőit megfelelő telepítés, használat és a rendeltetésének megfelelő környezeti körülmények esetén. A tömeg értékét a mérlegnek ki kell jeleznie.8.2. Külső zavarok esetén az elektronikus mérlegeknek nem szabad jelentős hibát mutatniuk vagy automatikusan észlelniük és jelezniük kell ezeket.Jelentős hiba automatikus észlelésekor az elektronikus mérlegeknek fény- vagy hangjelzést kell adniuk, amelynek addig kell folytatódnia, amíg a felhasználó javító intézkedést nem tesz vagy a hiba meg nem szűnik.8.3. A 8.1. és 8.2. pont követelményeit tartósan kell teljesíteni annyi ideig, amennyi a mérleg rendeltetésszerű használata esetén normálisnak tekinthető.A számjegyes kijelzésű elektronikus mérlegeknek folyamatosan ellenőrizniük kell a mérési folyamat, a kijelző szerkezet, valamint a teljes adattárolás és adattovábbítás helyes működését.Jelentős hiba automatikus észlelésekor az elektronikus mérlegeknek fény- vagy hangjelzést kell adniuk, amelynek addig kell folytatódnia, amíg a felhasználó javító intézkedést nem tesz vagy a hiba meg nem szűnik.8.4. Ha egy elektronikus mérlegre külső berendezéseket csatlakoztatunk egy csatoló elemen (interfészen) keresztül, annak a mérleg méréstechnikai jellemzőit nem szabad károsan befolyásolnia.8.5. A mérlegeknek nem szabad olyan jellemzőkkel rendelkezniük, amelyek esetleg előmozdíthatják a csalárd használatot, a véletlen hibás használat lehetőségének pedig minimálisnak kell lennie. Az olyan alkatrészeket, amelyeket a felhasználónak nem szabad leszerelnie vagy beállítania, az ilyen műveletekkel szemben biztosítani kell.8.6. A mérlegeket úgy kell megtervezni, hogy lehetővé tegyék a meghatározott kötelező ellenőrzések könnyű végrehajtását.9. Mérlegelési eredmények és más tömegértékek kijelzéseA mérlegelési eredmények és más tömegértékek kijelzésének helyesnek, egyértelműnek és félre nem érthetőnek kell lennie, ugyanakkor a kijelző szerkezetnek lehetővé kell tennie normális használati feltételek mellett a kijelzés könnyű leolvasását.Az e melléklet 1. bekezdésében meghatározott tömegegységek nevének és jelének meg kell felelnie a 80/181/EGK [5] irányelv rendelkezéseinek a metrikus karát jelképének hozzáadásával, amely a "ct" jelzés.A kijelzés a felső méréshatár (Max) fölött 9e-vel megnövelve nem megengedett.Segédkijelző készülék csak a tizedesjeltől jobbra megengedett. A növelt felbontású kijelzés csak ideiglenesen működhet és a nyomtatást le kell tiltani ennek működése alatt.Másodlagos kijelzések megjeleníthetők, feltéve, hogy ezeket nem lehet összetéveszteni az elsődleges kijelzésekkel.10. Mérlegelési eredmények és más tömegértékek kinyomtatásaA kinyomtatott eredményeknek helyeseknek, megfelelően azonosíthatóknak és egyértelműeknek kell lenniük. A nyomtatásnak világosnak, kitörölhetetlennek és tartósnak kell lennie.11. SzintezésAhol erre szükség van a helyes működés biztosításához, a mérlegeket megfelelő érzékenységű szintező berendezéssel és szintjelzővel kell felszerelni.12. Nullapont-beállításA mérlegeket fel lehet szerelni nullapont-beállító szerkezetekkel. Ezeknek a szerkezeteknek a működtetése pontos nullázást kell, hogy eredményezzen, és nem okozhat helytelen mérési eredményeket.13. Tárázó szerkezetek és előre beállított tárázó szerkezetekA mérlegeknek egy vagy több tárázó szerkezetük és egy előre beállított tárázó szerkezetük lehet. A tárázó szerkezeteknek pontos nullázást kell eredményezniük, és biztosítaniuk kell a helyes nettó tömeg mérését. Az előre beállított tárázó szerkezet működésének biztosítania kell a helyes nettó érték meghatározását.14. A vásárlók közvetlen kiszolgálására szolgáló mérlegek 100 kg-ot meg nem haladó felső méréshatárral: kiegészítő követelményekA vásárlók közvetlen kiszolgálására szolgáló mérlegeknek a tömegmérési műveletekkel kapcsolatos minden lényeges információt ki kell jelezniük, és árjelzős mérlegek esetében a vevő számára világosan jelezni kell a vásárolandó áru árának kiszámításához szükséges adatokat.A kijelzésre kerülő fizetendő árnak pontosnak kell lenni.Az árszorzós mérlegeknek a lényeges kijelzéseket elég hosszú ideig kell megjeleníteniük ahhoz, hogy a vevő ezeket helyesen leolvashassa.Az árszorzós mérlegek az árucikkenkénti tömegmérésen és árszámításon kívül csak akkor végezhetnek más funkciókat, ha az összes műveletre vonatkozó valamennyi kijelzés világosan, félreérthetetlenül és alkalmas módon elrendezve kerül kinyomtatásra egy blokkon vagy címkén a vevő számára.A mérlegeket úgy kell kialakítani, hogy se közvetlenül, se közvetetten ne adjanak olyan kijelzéseket, amelyek nem könnyen vagy nem egyértelműen érthetők.A mérlegeknek védeniük kell a vevőket a helytelen működésből következő téves eladási műveletekkel szemben.A segédkijelző és a növelt felbontású kijelzés nem megengedett.A kiegészítő készülékek csak akkor megengedettek, ha nem vezethetnek csalárd használathoz.Azokon a mérlegeken, amelyek a vásárlók közvetlen kiszolgálására alkalmas mérlegekhez hasonlóak, de nem elégítik ki az e fejezetben megfogalmazott követelményeket, a kijelző közelében "vásárlók közvetlen kiszolgálására nem használható" eltávolíthatatlan feliratot kell elhelyezni.15. Árfeliratozó mérlegekAz árfeliratozó mérlegeknek a vásárlóközönség közvetlen kiszolgálására szolgáló árkijelző mérlegek követelményeit olyan mértékben kell kielégíteniük, amilyen mértékig ezek a szóban forgó mérlegekre alkalmazhatók. Az árfelirat nyomtatása az alsó méréshatár alatt nem megengedett.[1] HL L 109., 1983.4.26., 8. o.[2] HL L 2., 1985.1.3., 11. o.[3] i = r esetében az 1. táblázatban a megfelelő oszlop érvényes, ahol e helyett er áll.[4] HL L 39., 1980.12.15., 39. o.[5] HL L 33., 1980.2.15., 39. o.--------------------------------------------------II. MELLÉKLET1. EK-típusvizsgálat1.1. Az EK-típusvizsgálat az az eljárás, amely révén egy bejelentett szerv ellenőrzi és tanúsítja, hogy egy mérleg, amely a tervezett gyártás tekintetében reprezentatív, teljesíti az ezen irányelvnek a vonatkozó követelményeit.1.2. A típusvizsgálat iránti kérelmet a gyártó vagy a Közösségben letelepedett meghatalmazott képviselője nyújtja be egy bejelentett szervnek.A kérelemben a következő szerepel:- a gyártó neve és címe, és ha a kérelmet a meghatalmazott képviselő nyújtotta be, ezen kívül a képviselő neve és címe is,- egy írásbeli nyilatkozat arra nézve, hogy a kérelmet más bejelentett szervnek nem nyújtották be,- a tervdokumentáció, a III. mellékletben leírtak szerint.A kérelmező a bejelentett szerv rendelkezésére bocsát egy mérleget, amely a tervezett gyártás szempontjából reprezentatív, a továbbiakban "típus".1.3. A bejelentett szerv:1.3.1. megvizsgálja a tervdokumentációt és ellenőrzi, hogy a típust az adott dokumentáció szerint gyártották-e;1.3.2. megállapodik a kérelmezővel a vizsgálatok és/vagy ellenőrzések helyéről;1.3.3. végrehajtja vagy végrehajtatja a megfelelő vizsgálatokat és/vagy ellenőrzéseket annak megállapítására, hogy a gyártó által alkalmazott megoldások teljesítik-e az alapvető követelményeket, amennyiben az 5. cikkben meghatározott szabványokat nem alkalmazták;1.3.4. végrehajtja vagy végrehajtatja a megfelelő vizsgálatokat és/vagy ellenőrzéseket annak megállapítására, hogy, ha a gyártó a vonatkozó szabványok alkalmazását választotta, ezeket hatékonyan alkalmazta-e és így biztosította-e az alapvető követelményeknek való megfelelőséget.1.4. Amennyiben a típus megfelel ezen irányelv rendelkezéseinek, a bejelentett szerv kiadja az EK-típusjóváhagyási igazolást a kérelmezőnek. Az igazolás tartalmazza a vizsgálat következtetéseit, az érvényességi feltételeket (amennyiben ilyen van), a szükséges adatokat a jóváhagyott mérleg azonosítására, és ha szükséges, működésének leírását. Minden vonatkozó műszaki elemet, mint például rajzot és elrendezést, csatolni kell az EK-típusjóváhagyási igazoláshoz.Az igazolás érvényességi ideje 10 év a kiadás napjától számítva, és megújítható további 10 éves időszakokra.A mérleg konstrukciójában alapvető változtatások végrehajtása esetén, például új módszerek alkalmazása eredményeként, az igazolás érvényességét két évre lehet korlátozni és meg lehet hosszabbítani három évvel.1.5. Minden bejelentett szerv időszakonként az összes tagállam számára rendelkezésre bocsátja a következők jegyzékeit:- EK-típusvizsgálatra átvett kérelmek,- kiadott EK-típusjóváhagyási igazolások,- elutasított típusigazolások kérelmei,- a már kibocsátott okiratokkal kapcsolatos kiegészítések és módosítások.Minden egyes bejelentett szerv haladéktalanul tájékoztatja továbbá az összes tagállamot az EK-típusjóváhagyási igazolások visszavonásairól.Minden tagállam ezt az információt az általa bejelentett szervek rendelkezésére bocsátja.1.6. A többi bejelentett szerv kaphat egy példányt a igazolásokból, azok mellékleteivel együtt.1.7. A kérelmező az EK-típusjóváhagyási igazolást kibocsátó bejelentett szervet folyamatosan tájékoztatja a jóváhagyott típus minden esetleges módosításáról.Az a bejelentett szerv, amelyik kibocsátotta az EK-típusjóváhagyási igazolást, kiegészítő jóváhagyást ad a jóváhagyott típus módosításaira, amennyiben az ilyen változások befolyásolják az ezen irányelv alapvető követelményeinek való megfelelőséget vagy a mérleg felhasználásához előírt feltételeket. Ezt a kiegészítő jóváhagyást az eredeti EK-típusjóváhagyási igazolás kiegészítésének formájában adják meg.2. EK-típusmegfelelőségi nyilatkozat (a gyártás minőségbiztosítása)2.1. Az EK-típusmegfelelőségi nyilatkozat (a gyártás minőségbiztosítása) az az eljárás, amely által a 2.2. bekezdés előírásait teljesítő gyártó kijelenti, hogy az érintett mérlegek adott esetben megfelelnek az EK-típusjóváhagyási igazolásban leírt típusnak, és teljesítik az ezen irányelv vonatkozó követelményeit.A gyártó minden egyes mérlegen elhelyezi a EK-jelölést, valamint a IV. mellékletben megadott feliratokat.Az EK-jelölés mellett a 2.4. bekezdésben meghatározott EK-felügyeletért felelős bejelentett szerv azonosító jele szerepel.2.2. A gyártó a 2.3. bekezdésben előírt, megfelelően bevezetett minőségbiztosítási rendszerrel kell, hogy rendelkezzen, és a 2.4. bekezdésben előírt EK-felügyelet vonatkozik rá.2.3. Minőségi rendszer2.3.1. A gyártó egy bejelentett szervnek nyújt be kérelmet minőségi rendszerének jóváhagyására.A kérelemben az alábbiak szerepelnek:- a jóváhagyott minőségi rendszerből adódó kötelezettségek végrehajtásának vállalása,- a jóváhagyott minőségi rendszer fenntartásának vállalása biztosítva annak folyamatos alkalmasságát és hatékonyságát.A gyártó a bejelentett szerv rendelkezésére bocsátja az összes vonatkozó információt, különösen a minőségi rendszer dokumentációját és a mérleg tervdokumentációját.2.3.2. A minőségi rendszer biztosítja a mérlegek megfelelőségét az EK-típusjóváhagyási igazolásban leírt típusnak és az ezen irányelv vonatkozó követelményeinek.A gyártó által elfogadott összes elemet, követelményt és előírást rendszerezett és rendezett módon kell nyilvántartani írott szabályok, eljárások és utasítások formájában. Ez a minőségi rendszerre vonatkozó dokumentáció biztosítja a minőségi programok, tervek, kézikönyvek és nyilvántartások megfelelő megértését.Különösen megfelelő leírást tartalmaz a következőkről:- minőségi célkitűzések és szervezeti felépítés, a vezetőség feladatai és jogkörei a termékminőséggel kapcsolatban,- az alkalmazandó gyártási eljárás, a minőségellenőrzési és -biztosítási technikák és a rendszeres mérések,- a gyártás előtt, alatt és után végrehajtandó vizsgálatok és ellenőrzések és azok elvégzési gyakorisága,- a szükséges termékminőség elérésének ellenőrzésére szolgáló eszközök és a minőségi rendszer hatékony működtetése.2.3.3. A bejelentett szerv vizsgálja és értékeli a minőségi rendszert annak meghatározására, hogy vajon az teljesíti-e a 2.3.2. pontban meghatározott követelményeket. Vélelmezi az ezeknek a követelményeknek való megfelelőséget az olyan minőségi rendszerek tekintetében, amelyek a megfelelő harmonizált szabványt valósítják meg.Döntését közli a gyártóval és tájékoztatja az egyéb bejelentett szerveket. A gyártó értesítése tartalmazza a vizsgálat következtetéseit és visszautasítás esetén a döntés indokolását.2.3.4. A gyártó vagy meghatalmazott képviselője a minőségi rendszert jóváhagyó bejelentett szervet folyamatosan tájékoztatja a minőségbiztosítási rendszer minden felújításáról a megvalósított változtatásokkal kapcsolatban, például új technológiák és új minőségi koncepciók.2.3.5. Minden bejelentett szerv, amelyik egy minőségi rendszer jóváhagyását visszavonja, erről tájékoztatja az összes többi bejelentett szervet.2.4. EK-felügyelet2.4.1. Az EK-felügyelet célja annak biztosítása, hogy a gyártó megfelelő módon teljesítse kötelezettségeit a jóváhagyott minőségi rendszerrel kapcsolatban.2.4.2. A gyártó a bejelentett szerv számára biztosítja ellenőrzési célokból a bejutást a gyártási, ellenőrzési, vizsgálati és tárolási helyiségekbe és megadja az összes szükséges információt, különösen a következőket:- a minőségi rendszer dokumentációja,- a tervezési dokumentáció,- a minőségi feljegyzések, például az ellenőrzési jelentések és vizsgálatok, valamint kalibrálási adatok, jelentések az érintett személyzet képesítéséről, stb.A bejelentett szerv időszakonként ellenőrzést végez annak biztosítására, hogy a gyártó fenntartsa és alkalmazza a minőségi rendszert; a gyártó számára ellenőrzési jelentést ad át.Ezen túlmenően a bejelentett szerv előzetesen nem egyeztetett látogatásokat tehet a gyártónál. Az ilyen látogatások során a bejelentett szerv teljes vagy részleges ellenőrzést végezhet. A gyártónak jelentést ad a látogatás eredményéről és adott esetben ellenőrzési jelentést is.2.4.3. A bejelentett szerv biztosítja, hogy a gyártó fenntartsa és alkalmazza a jóváhagyott minőségi rendszert.3. EK-hitelesítés3.1. Az EK-hitelesítés olyan eljárás, amely révén egy bejelentett szerv ellenőrzi és tanúsítja, hogy az érintett mérlegek adott esetben megfelelnek az EK-típusjóváhagyási igazolásban leírt típusnak, és teljesítik az ezen irányelv vonatkozó követelményeit. A bejelentett szerv az egyes mérlegeket ellátja az EK-jelöléssel.3.2. Minden mérleget meg kell vizsgálni és az 5. cikkben meghatározott vonatkozó szabványok szerinti vagy egyenértékű ellenőrzéseket kell végrehajtani az ezen irányelv alapvető követelményeinek való megfelelőség biztosítására.3.3. A fenti 3.1. pontban meghatározott EK-jelölés mellett el kell helyezni a bejelentett szerv azonosító jelét.3.4. Az EK-típusjóváhagyás tárgyát nem képező mérlegek tekintetében a III. mellékletben meghatározott tervdokumentációt a bejelentett szerv rendelkezésére kell bocsátani, az ez utóbbi által igényelt mértékig.4. Egyedi EK-ellenőrzés4.1. Az egyedi EK-ellenőrzés egy olyan eljárás, amely keretében egy bejelentett szerv ellenőrzi és tanúsítja, hogy egy mérleg, amely általában egy meghatározott alkalmazásra készült, teljesíti az ezen irányelv vonatkozó követelményeit. A bejelentett szerv elhelyezi az EK-jelölést a mérlegen.4.2. A mérleget megvizsgálják és azon az 5. cikkben meghatározott vonatkozó szabványok szerinti megfelelő ellenőrzéseket vagy egyenértékű ellenőrzéseket hajtanak végre annak biztosítására, hogy az megfeleljen az ezen irányelv vonatkozó követelményeinek.4.3. A 4.1. szakaszban meghatározott EK-jelölés mellett el kell helyezni a bejelentett szerv azonosító jelét.4.4. A mérleg III. mellékletben előírt tervdokumentációját a bejelentett szerv rendelkezésére kell bocsátani.5. Közös rendelkezések5.1. Az EK-típusmegfelelőségi nyilatkozatot (a gyártás minőségbiztosítása), az EK-hitelesítést és az egyedi EK-ellenőrzést a gyártó telephelyén lehet elvégezni vagy bármely más telephelyen, amennyiben a felhasználás helyére történő szállítás nem igényli a mérleg szétszerelését, ha a felhasználás helyén az üzembe helyezés nem igényli a mérleg összeszerelését vagy olyan más műszaki felszerelési munkálatot, amely valószínűleg befolyásolhatja a műszer teljesítményét, és ha az üzembe helyezés helye szerinti gravitációs értéket figyelembe veszik, vagy ha a műszer teljesítménye érzéketlen a gravitáció változásaira. Minden más esetben ezeket a műveleteket a mérleg felhasználási helyén kell elvégezni.5.2. Amennyiben a mérleg teljesítménye érzékeny a gravitációs változásokra, az 5.1. pontban meghatározott eljárásokat két fázisban lehet lefolytatni, amennyiben a második fázis magába foglalja az összes olyan vizsgálatot és ellenőrzést, amelyek eredménye a gravitációtól függ, és az első fázisban szerepel az összes egyéb vizsgálat és ellenőrzés. A második fázist a mérleg felhasználási helyén hajtják végre. Amennyiben egy tagállam területén gravitációs zónák vannak kijelölve, a "mérleg felhasználási helyén" kifejezés értelmezése: "a mérleg felhasználás szerinti gravitációs zónájában".5.3.1. Amennyiben egy gyártó az 5.1. pontban említett eljárások egyikének két szakaszban történő végrehajtását választotta, és ha ezt a két szakaszt különböző szervek hajtják végre, az eljárás első szakaszán átment mérlegen el kell helyezni az abban a szakaszban részt vevő bejelentett szerv azonosító jelzését.5.3.2. Az a fél, amelyik végrehajtotta az eljárás első szakaszát, az összes mérlegre kiad egy igazolást, amelyben feltünteti a mérleg azonosításához szükséges adatokat és előírja az elvégzett vizsgálatokat és ellenőrzéseket.Az eljárás második szakaszát végrehajtó fél elvégzi a még hátralévő vizsgálatokat és ellenőrzéseket.5.3.3. Az a gyártó, aki az első szakaszban az EK-típusmegfelelőségi nyilatkozatot választotta (a gyártás minőségbiztosítása), ugyanezt az eljárást használhatja a második szakaszban, vagy úgy dönthet, hogy a második szakaszban az EK-hitelesítéssel folytatja.5.3.4. Az EK-jelölést a mérlegen a második szakasz teljesítése után helyezik el a második szakaszban részt vevő bejelentett szerv azonosító jelével együtt.--------------------------------------------------III. MELLÉKLETTERVDOKUMENTÁCIÓA tervdokumentáció a termék tervezését, gyártását és működtetését érthetővé kell, hogy tegye, és biztosítania kell az értékelést az ezen irányelv követelményeinek való megfelelőség szempontjából.A dokumentáció az alábbiakat tartalmazza, amennyiben az értékelés szempontjából jelentőségük van:- általános típusleírás,- koncepciótervek és gyártási rajzok, valamint alkatrészek, részegységek, áramkörök, stb. tervrajzai,- a fentiek megértéséhez szükséges leírások és magyarázatok, ide értve a mérlegek működtetését is,- az 5. cikkben meghatározott szabványok jegyzéke, amelyeket teljes egészükben vagy részlegesen alkalmaztak, az alapvető követelmények teljesítéséhez alkalmazott megoldások leírásai, amennyiben az 5. cikkben meghatározott szabványokat nem alkalmazták,- a tervezési számítások és vizsgálatok eredményei, stb.- vizsgálati eredmények,- az EK-típusjóváhagyási igazolások és a vonatkozó vizsgálatok eredményei a konstrukciókban szereplőkkel azonos alkatrészeket tartalmazó műszerekkel kapcsolatban.--------------------------------------------------IV. MELLÉKLET1. Az EK-megfelelőségértékelési eljárás tárgyát képező mérlegek1.1. Ezeket a mérlegeket az alábbi jelölésekkel kell ellátni:a) - az EK-jelzést tartalmazó EK-megfelelőségi jelölés, a VI. mellékletben leírtak szerint, amely után az elhelyezés évének utolsó két száma szerepel,- a bejelentett szerv/szervek azonosító jelzése (jelzései), amelyek ellátták az EK-felügyeletet vagy elvégezték az EK-hitelesítést.A fent említett jelzést és feliratokat a mérlegen egyértelműen együtt csoportosítva kell elhelyezni;b) egy legalább 12,5 mm × 12,5 mm méretű négyzetes zöld matrica, amelyen fekete színnel nyomtatva helyezkedik el az "M" nagybetű;c) a következő feliratok:- az EK-típusjóváhagyási igazolás száma, ha alkalmazható,- a gyártó jelölése vagy neve,- a pontossági osztály, egy ellipszisben foglalva vagy két vízszintes vonallal összekötött két félkörben,- a felső mérési határ Max… formában;- az alsó mérési határ Min… formában;- a hitelesítési osztásérték e = formában,továbbá, ha alkalmazható:- sorszám,- különálló, de kapcsolódó egységekből álló mérlegeknél: az egyes egységek azonosító jele,- az osztásérték, ha az eltér e-től, d =… formában,- maximális additív tárahatás, T = +… formában,- maximális levonó tárahatás, ha az eltér a Max.-tól, T = -… formában,- tára osztásértéke, ha eltér d-től, a dT =… formában,- maximális terhelhetőség, ha eltér a Max.-tól, Lim… formában,- különleges hőmérsékleti határok, a következő formában:… °C/… °C,- a teherfelvevő és teher közötti arány.1.2. A mérlegeknek megfelelő eszközökkel kell rendelkezniük az EK-megfelelőségi jelölés és/vagy feliratok elhelyezésére. Ezeknek olyannak kell lenniük, hogy ne legyen lehetőség a jelölés és a feliratok eltávolítására azok megrongálása nélkül, és hogy a jelölés és a feliratok legyenek láthatók, amikor a mérleg szabályos működési pozícióban van.1.3. Ahol egy adatlapot használnak, lehetőséget kell biztosítani annak lepecsételésére, kivéve, ha eltávolítása rongálódás nélkül nem lehetséges. Amennyiben az adatlap lepecsételhető, lehetőséget kell biztosítani az ellenőrző jel elhelyezésére.1.4. A Max, Min, e, d feliratokat szintén az eredménykijelzés közelében kell feltüntetni, ha már nincsenek ott.1.5. Minden olyan kiértékelő egységen, amely egy vagy több teherfelvevőhöz csatlakozik vagy csatlakoztatható, fel kell tüntetni az említett teherfelvevőkre vonatkozó, megfelelő feliratokat.2. Egyéb berendezésekAz egyéb berendezések a következőket viselik:- a gyártó jelölése vagy neve,- felső mérési határ Max… formában,Ezeken a berendezéseken nem szabad elhelyezni az 1.1. b) pontban előírt matricákat.3. A 12. cikkben előírt korlátozott felhasználásra utaló jelölésEz a jelölés egy "M" nagybetűből áll, fekete színben nyomtatva legalább 25 mm × 25 mm méretű, vörös alapú négyzetben, keresztet alkotó két átlóval.--------------------------------------------------V. MELLÉKLETAz alábbiakban kerülnek meghatározásra a tagállamok által alkalmazandó azon minimális feltételek, amelyek akkor alkalmazandók, ha szerveket jelölnek ki a 8. cikkben meghatározott eljárásokkal kapcsolatos feladatok elvégzésére.1. A szerveknek rendelkezniük kell a szükséges személyzettel, eszközökkel és felszereléssel.2. A személyzetnek rendelkeznie kell technikai hozzáértéssel és szakmai tisztességgel.3. A szervek működése független minden olyan körtől, csoporttól vagy személytől, akik vagy amelyek közvetlen vagy közvetett érdekeltséggel rendelkeznek nem automatikus működésű mérlegekben a vizsgálatok lefolytatása, a jelentések elkészítése, az igazolások kiadása és az ezen irányelv által megkövetelt ellenőrzés tekintetében.4. A személyzet tiszteletben tartja a szakmai titkokat.5. A szervek rendelkeznek felelősségbiztosítással, amennyiben polgári jogi felelősségüket nem fedezi az állam a nemzeti jogszabályok szerint.Az 1. és 2. pontban meghatározott feltételek teljesítését a tagállamok időszakonként ellenőrzik.--------------------------------------------------VI. MELLÉKLET+++++ TIFF +++++--------------------------------------------------